Dom zdravlja Lukavac: Sa radom počela druga smjena - Srebrenik.NETwork\nPočetna/Članci, fotke i video/Gradska hronika/Dom zdravlja Lukavac: Sa radom počela druga smjena\nSrebrenik.NETwork 04.03.2021\tGradska hronika\nUprava JZU Dom zdravlja Lukavac na čijem čelu je vd. direktor Dr. sci Adnan Aljukić, od mjeseca marta 2021. godine rad službe porodične medicine organizolvala je u dvije smjene i to u terminima:\nPrva smjena od 7 do 15 sati\nDruga smjena od 11 do 19 sati\nZbog trenutne epidemiološke situacije, iz ove zdravstvene ustanove apeluju pacijente da češće koriste sistem naručivanja pregleda kako bi se međusobni kontakt sveo na minimum.\nTakođer, apel pacijentima da se pridržavaju preporuka kriznog štaba JZU Dom zdravlja Lukavac što uključuje fizičku distancu, nošenje zaštitene maske.\nPodsjećamo da je od ranije odjel stomatologije u JZU Dom zdravlja Lukavac organizovan u dvije smjene, kao i Covid ambulanta gdje se upućuju febrilni pacijenti.\nIz menadžmenta ove Ustanove na čelu sa v.d direktorom Dr. sci Adnanom Aljukićem, poručuju da je ovakav rad organizovan kako bi se našim cijenjenim pacijentima pružla što kvalitetnija zdrvastvena zaštita.\nPrethodna SSL Stream za radio stanice\nSljedeća BiH potpisala sporni dio ugovora, sada nema nikakvih prepreka za vakcine preko COVAX-a


APART HOTEL SUNRISE 4* - Bansko / Bugarska\nHotel Sunrise je potpuno nov kompleks apartmanskog tipa, nalazi se u severozapadnom delu Banskog, 700 m od gondole i 800 m od centra grada Bansko.\nHotel Sunrise ima: četiri sprata, lift, 80 studija i apartmana.\nHotelska ponuda: restoran, lobi bar, lift, room servis, sef, spa centar, zatvoreni bazen, đakuzi, solarijum, parno kupatilo, fitnes sala, masaža, skijašnica.\nStudija i apartmani: SAT TV, telefon, internet (uz doplatu), frižider, kupatilo, fen.\nApartmani za 4 osobe: spavaća soba sa dva odvojena kreveta i dnevna soba sa dvosedom na razvlačenje.\nApartmani za 6 osoba: jedna spavaća soba sa dva odvojena kreveta, druga spavaća soba sa francuskim krevetom i dnevni boravak sa dvosedom na razvlačenje.\nBesplatne usluge: korišćenje bazena, saune, parnog kupatila, fitnes sale, wi-fi internet kod recepcije, skijašnice, prevoz do gondole.\nVaš utisak za: APART HOTEL SUNRISE 4* - Bansko / Bugarska


Supernova poklanja pametne klupe osnovnim školama u Srbiji | Moja Supernova\nKablovski operator Supernova poklonio je pametnu klupu đacima osnovne škole „Kneginja Milica“ na Novom Beogradu\nBeograd, 4. novembar 2020. godine – Kablovski operator Supernova poklonio je pametnu klupu đacima osnovne škole „Kneginja Milica“ na Novom Beogradu u okviru projekta „Pametne klupe za osnovne škole“ koji je pokrenulo Ministarstvo prosvete, nauke i tehnološkog razvoja u saradnji sa kompanijom “Strawberry energy“. Pomenuti projekat osmišljen je kako bi se nagradio izvanredan uspeh učenika, a u narednom periodu Supernova će vrednim poklonom u vidu pametne klupe obradovati još deset osnovnih škola širom Srbije.\n„Ideja nam je da donacijom pametnih klupa Supernova i na ovakav način da svoj doprinos procesu digitalizacije našeg društva. Naročito je važno da u ovom momentu dodatno pomognemo našem školstvu, a pre svega deci, kako bi na što lakši način naučila da koriste digitalne servise. Sada se bez sumnje vidi da je to siguran ulog u budućnost. Klupe slične ovoj, krase najlepše trgove u gradovima širom sveta, pa i u našoj Srbiji. Ovim projektom, zajedno sa našim partnerima, nagrađujemo najbolje i time šaljemo poruku da se uspeh i zalaganje vide i prepoznaju“ – rekao je Vladimir Lučić, koordinator za internet i multimediju Telekom Srbija grupe u okviru koje posluje Supernova.\n„Digitalizacija i obrazovanje ostaju među ključnim prioritetima Vlade Srbije, koja će i u budućnosti mnogo više fokusa i pažnje pokloniti preduzetništvu, domaćim inovativnim kompanijama i vezi između velikih i startup kompanija. Ovakve kompanije treba da služe kao inspiracija mladim ljudima i deci, da žele da se bave preduzetništvom, a mi ćemo kao Vlada naći dodatne načine da stimulišemo kreativnost i inovativnost“ – izjavila je Ana Brnabić, predsednica Vlade Republike Srbije.\n„Jedan od prioriteta Ministarstva jeste i digitalizacija obrazovanja. S obzirom na situaciju oko Kovid-19, više nego ikada imali smo priliku da vidimo značaj razvoja digitalnih kompetencija učenika i zaposlenih, posebno kada je važno obezbediti dostupnost i unapređenje kvaliteta obrazovanja i vaspitanja. Razvoj digitalnih kompetencija osim što je omogućen u okviru planova i programa nastave i učenja i drugih programskih sadržaja koje škola organizuje, na ovaj način kao što smo imali priliku danas, omogućen je i zahvaljujući primeni savremenih nastavnih sredstava i opreme u svakodnevnom obrazovno-vaspitnom radu. Zahvaljujem i na današnjoj prvoj donaciji pametne klupe osnovnoj školi „Kneginja Milica“ kompaniji Supernova, čime se povećavaju resursi škola i pozdravljam činjenicu da nas u skorije vreme očekuje oko stotinak pametnih klupa za naše učenike“ – rekao je Branko Ružić, ministar prosvete, nauke i tehnološkog razvoja.\n„Digitalna pismenost i pristup digitalnim servisima su neophodni za razvoj i uspeh u modernom vremenu. Zbog toga nam je velika čast da se priključimo kampanji digitalizacije i to naročito u osnovnim školama, u kojima će pametna klupa imati važnu edukativnu ulogu za sve đake. Osnovci će moći na praktičan način da uče o solarnoj energiji, zaštiti životne sredine, kao i redovnom gradivu kroz edukativnu platformu na besplatnom WiFi internetu koji će im biti dostupan na Pametnoj klupi“ – rekao je Miloš Milisavljević, osnivač kompanije Strawberry energy.


U Crnoj Gori je u prvoj polovini godine nasilje u porodici doživelo je 100 žena i 40 muškaraca, podaci su crnogorske Uprave policije.\nPrema podacima policije, od 1. januara do 30. juna registrovano je 120 krivičnih dela nasilje u porodici. Iz institucije Zaštitnik ljudskih prava i sloboda Crne Gore su istakli da je nasilje nad ženama i dalje prisutno i da zahteva odlučniji i efikasniji odgovor organa, institucija i društva kao celine.\nZaštitnik ljudskih prava i sloboda Crne Gore Šućko Baković rekao je da je u Crnoj Gori broj krivičnih, prekršajnih i građanskih predmeta nesumnjivo ukazuje na porast slučajeva nasilja u porodici.\nPovodom 25. novembra - Međunarodnog dana borbe protiv nasilja nad ženama, Baković je pozvao na dalje jačanje svesti javnosti da bi se smanjili pasivnost i strah, te poslala poruka da nasilnici nikada ne mogu biti jači od porodice, društva i institucija sistema.\nPrema Izveštaju o radu sudova za prekršaje, u prvih pola godine sudovi su u radu imali 1.117 predmeta iz oblasti Zakona o zaštiti od nasilja u porodici.\n"Završeno je 64,46 odsto predmeta, izrečena je 241 novčana kazna, 85 kazni zatvora, 101 uslovna osuda", podaci su iz izveštaja o radu sudova.\nOd porodica poginulih boraca tražio novac da otkrije gde su GROBNA MESTA, ali nije želeo da ide na lice mesta


Beta 7. decembra 2017. 21:00\nPredsednici Rusije i Turske Vladimir Putin i Redžep Tajip Erdogan danas su tokom telefonskog razgovora izrazili zabrinutost zbog odluke SAD da priznaju Jerusalim kao glavni grad Izraela, saopšteno je iz Kremlja.\n„Obe strane su izrazile ozbiljnu zabrinutost u vezi s odlukom SAD o priznavanju Jerusalima kao glavnog grada Izraela i objavljivanjem planova za preseljenje ambasade SAD iz Tel Aviva u Jerusalim. Takvi koraci mogu naškoditi bliskoistočnom mirovnom procesu“, navodi se u saopštenju koje je preneo TASS.\nErdogan je Putina obavestio o sazivanju vanredne sednice Organizacije islamske saradnje u Istanbulu 13. decembra, posvećene situaciji u Jerusalimu.\nDva lidera su se saglasila da je dalja eskalacija napetosti u regionu nedopustiva i da napori medjunarodne zajednice treba da budu usmereni na podsticaj izraelsko-palestinskim pregovorima o kompromisnom rešenju svih problema, pa i statusa Jerusalima.\n„Ponovljena je privrženost Rusije i Turske postizanju pravednog i održivog rešenja bliskoistočne krize na osnovama, pre svega, relevantnih rezolucija Saveta bezbednosti i Generalne skupštine UN i ostvarenja prava palestinskog naroda na državu“, navodi se u saopštenju.


Evropa danas - Studio Berar\nPredstava „Evropa danas“ koja je prema tekstu Miroslava Krleže rađena u koprodukciji East West Centra Sarajevo i Slovenskog narodnog gledališča, premijerno je izvedena pred sarajevskom publikom 28. aprila u Olimpijskoj dvorani „Huan Antonio Samaran“ (Zetra). – Tehnička realizacija Studio Berar\nZa premijeru predstave „Evropa Danas“ je instalirana vrhunska tehnička oprema. Spomenimo samo da iz Novog sada stiglo osam tona rasvetne opreme, a iznajmljeni su i video segmenti, te obezbijeđeno vrhunsko ozvučenje.\n„Evropu danas“, prema eseju Miroslava Krleže iz 1935. godine, na sceni su dočarali glumac Miki Manojlović, direktor Baleta Slovenskog narodnog gledališča Edward Clug, prvakinja Baleta tog slovenskog teatra Tiberiu Marta i plesač Tijuana Križman Hudernik. Za koreografiju je bio zaslužan Edward Clug, dok je muziku uživo izvodila poznata slovenska grupa „Laibach“.\nIzvor: Sarajevo-x.com Foto: Fedja Krvavac\nKategorija: Pozorišne predstave 5 maja, 2011\nPrethodniPrevious post:Supernatural Festival 2011SledećiNext post:BLIND GUARDIAN ponovo u Beogradu


Privođenja u Štrpcu\nGrađanska inicijativa Srpska saopštila je da su nosilac te liste u Štrpcu Nenad Filipović i dvoje aktivista Julijana Dobrosavljević i Milan Rusimović, privedeni danas oko 16 časova u policijsku stanicu na informativni razgovor.\nEU: Drugi krug izbora velika prilika\nDrugi krug lokalnih izbora na Kosovu predstavlja veliku priliku za Kosovo, ističe se u zajedničkom saopštenju Specijalnog predstavnika Evropske unije i šefa kancelarije EU na Kosovu i šefova misija država članica EU prisutnih na Kosovu.\nAktivista ’’Srpske’’ napao odbornika SLS-a u Štrpcu\nDragomir Stanisavljević, odbornik Samostalne liberalne stranke u SO Štrpce, fizički je danas napadnut u ovom mestu od strane aktiviste GI "Srpska" Slavoljuba Anđelkovića, tvrde u SLS-u.\nObeležavanje Dana zastave na Kosovu\nRaznim ceremonijama na Kosovu se danas obeležava Dan zastave Albanije, odnosno 101. godišnjica od nezavisnosti ove države. Širom Kosova na institucijama, poslovnim objektima i kućama istaknute su albanske zastave, a na ulicama Prištine su tezge pune suvenira.\nBranimir Stojanović: Da stvaramo bolje uslove\nPred oko 1000 ludi u Donjoj Gušterici održan je predizborni skup Građanske inicijative Srpska sa kojeg su građani pozvani da u nedelju glasaju za Branimira Stojanovića.\nGlavni programski ciljevi kandidata GI Srpska za gradonačelnika Gračanice Branimira Stojanovića, koje je izneo u emisiji "Dogovor!? izbori", su formiranje ZSO i ekonomsko jačanje opštine.\nVulin: Sledeći sporazum o imovini\nMinistar bez portfelja zadužen za Kosovo i Metohiju Aleksandar Vulin izjavio je da sledeći sporazum postignut u Briselu treba da bude sporazum o imovini.\nOčišćeni putevi u opštini Gračanica\nPrema rečima nadležnih u Odeljenju za javne službe opštine Gračanica nakon prvog snega svi putevi na teritoriji te lokalne samouprave su prohodni.\nPredsednik Skupštine Srbije Nebojša Stefanović izjavio je u Kosovskoj Mitrovici da Skupština i ostale institucije Srbije nikada neće dozvoliti da se učini bilo šta čime će biti pogažena državnost Srbije na Kosovu i Metohiji.\nKrompir sa Kosova za čačanski čips\nPredstavnici Kancelarije za Kosovo i Metohiju i direktor fabrike čipsa „Chips Way“ iz Čačka Tomislav Bajević potpisali su juče ugovor o saradnji kao i o otkupu krompira sa Kosova i Metohije.\nPosebne mere obezbeđenja na severu tokom glasanja\nTokom drugog kruga izbora na severu Kosova biće posebne mere obezbeđenja. Kosovska policija, KFOR i EULEKS su spremni da intervenišu ukolko bude potrebno, navodi se u zajedničkom saopštenju ovih bezbednosnih snaga na Kosovu.\nSuvi Do dobija omladinski centar\nU Suvom Dolu počeli radovi na izgradnji Omladinskog obrazovnog centra. Projekat finansira Opština Gračanica.\nZavršna konvencija SNPK u Ranilugu\nSala Doma kulture u Ranilugu bila je pretesna da primi članove i pristalice Srpske narodne partije Kosova, Samostalne liberalne stranke i GI “Za kosovsko pomoravlje” koji su podržali kandidata SNPK-a Milana Aritonovića.\nKlokot: Podrška Srećku Spasiću\nGI „Narodno jedinstvo“ u drugom krugu izbora za gradonačelnika Klokota podržaće kandidata GI Srpska Srećka Spasića.\nVulin i Mihajlovićeva na Kosovu\nMinistri u vladi Srbije Zorana Mihajlović i Aleksandar Vulin boraviće danas u Kosovoskoj Mitrovici. Predviđeno je da ministarka poseti i Gračanicu.\nCrveni krst Gračanica, rad u teškim uslovima\nCrveni krst Priština u Gračanici, iako funkcioniše u otežanim uslovima i bez svojih prostorija, nastavlja da unapređuje humanitarne vrednosti u društvu, kaže sekretar organizacije Sveta Živić.\nEU raspoređuje 71 posmatrača na dan izbora\nIzborna posmatračka misija Evropske unije (EU EOM) već je rasporedila 31 posmatrača širom Kosova za praćenje drugog kruga izbora za gradonačelnike koji će se održati u nedelju, 01. decembra 2013. godine.\nGrađani u drugom izbornom krugu od 07.00 sati biraju gradonačelnike i odbornike u lokalnim skupštinama.\nJan Klif: Manipulacije neprihvatljive\nAmbasador Velike Britanije na Kosovu Jan Klif rekao je da je drugi krug lokalnih izbora, veoma značajan i pozvao sve političare da svojim ljudima na terenu jasno kažu da su manipulacije neprihvatljive.\nJahjaga: Slobodni, mirni i pravedni izbori\nPredsednica Kosova Atifete Jahjaga sastala se danas sa predstavnicima odgovornih institucija za organizovanje i bezbednost drugog kruga lokalnih izbora.\nJake mere obezbeđenja na severu Kosova\nSutrašnji drugi krug lokalnih izbora na severu Kosova će obezbeđivati više od 300 kosovskih policajaca, rekao je regionalni šef operative Kosovske policije Željko Bojić.\nPočela izborna tišina pred drugi krug\nDanas je počeo period izborne tišine pred drugi krug izbora za gradonačelnike u kosovskim opštinama.\nParteš: Ko je “premestio” biračko mesto?\nDrugi krug lokalnih izbora za gradonačelnika Parteša će se, umesto u biračkom centru u osnovnoj školi u Pasjanu, održati u Domu kulture. Iz Opštinske izborne komisije u Partešu nisu želeli da komentarišu razloge za ovu promenu.\nKomentari na sajtu KIM radija suspendovani do daljeg\nZbog komentara koji sadrže govor mržnje, pretnje, osvrte na privatnost i nepristojan rečnik, redakcija KIM radija prinuđena je da do daljeg onemogući komentarisanje vesti i ostalih sadržaja na sajtu www.radiokim.net.


Radulović nije hteo da potpiše garancije za Etihad? - Dnevni list Danas\nPočetna » Novo » Ekonomija » Radulović nije hteo da potpiše garancije za Etihad?\nMinistar privrede sumnjičav prema timu koji ugovora saradnju sa UAE\nRadulović nije hteo da potpiše garancije za Etihad?\nMinistar privrede Saša Radulović nije želeo da potpiše garancije za dolazak kompanije Etihad iz Ujedinjenih Arapskih Emirata, jer je smatrao da pojedini ljudi iz tima koji je zajedno sa Aleksandrom Vučićem ugovarao ovaj posao, nisu celokupnu proceduru sproveli po zakonu, saznaje Danas iz izvora u vrhu Vlade Srbije.\n0Piše: B. Cvejić 14. oktobra 2013. 18.42\nZbog toga je, prema nezvaničnim informacijama, ugovor sa ovom kompanijom iz UAE bio pod znakom pitanja, nakon čega je prvi potpredsednik Vlade, navodno, reagovao tražeći od Radulovića da kovertira ostavku ukoliko je to tačno. U Ministarstvu privrede nisu želeli da komentarišu ove informacije.\nNaš list je nedavno pisao da je ministar privrede već kovertirao svoju ostavku navodno zbog toga što nije bio zadovoljan ekonomskim merama koje je predložila Vlada Srbije i da zato nije bio prisutan na toj sednici Vlade. Prema tim informacijama, on je trebalo da ostavku aktivira za mesec dana, nakon što budu usvojene izmene četiri ključna zakona. U Ministarstvu privrede tada su, međutim, demantovali da je Radulović kovertitrao ostavku, a da se povodom mera nije oglašavao u javnosti zato što sa službama intenzivno radi na paketu iz svoje nadležnosti.\nReagujući na ove informacije, Aleksandar Vučić rekao je pre nekoliko dana da nije upoznat s tim da ministar privrede Saša Radulović želi da napusti Vladu. „Ko hoće da bude u Vladi i ko hoće da radi u Vladi – super. Ko neće da radi u Vladi, može da kaže da ne želi da radi. Nemam nikakvu vrstu problema s tim da li neko nešto želi ili ne želi. Svako ima pravo da bira svoju budućnost. Šta da radite, to je posao s kojim se suočavamo. Mislim da se tome unapred raduju neki koji misle da znaju nešto“, naveo je tada Vučić.\n„Ja sam spreman za to, ako se to u krajnjoj liniji i dogodi, šta bi se to strašno desilo? Za razliku od mnogih, ja se nikom nisam nudio, a pošto ništa nisam ukrao i uzeo, pa čak ni te dnevnice nisam uzeo, koje pojedini uzimaju, šetam slobodno i mirno, nasmejano i lagodno i lagano odgovaram na sve“, dodao je prvi potpredsednik Vlade.


Spor u Grčkoj zbog puštanja teroriste na odsustvo iz zatvora\nBeta 9. novembra 2017. 13:55\nPolitički spor je izbio u Grčkoj zbog puštanja pripadnika nekadašnje zloglasne krajnje levičarske terorističke grupe „17. novembar“ (17N) na odsustvo iz zatvora gde izdržava kaznu za 23 ubistava u atentatima izvršenim od 1975. do 2000. godine.\nDimitris Koufodinas, uhapšen septembra 2002. godine, dva meseca posle hapšenja većine svojih saboraca, dobio je posle petnaestak godina prvo odobrenje za odustvo iz zatvora na 48 sati. On mora da se dvaput dnevno javlja policijskoj stanici u naselju Varnava, 50 kilometara od Atine, gde mu je prebivalište.\nMnogi novinari okupili su se ispred atinskog zatvora „Koridalos“, odakle je Koufodinas izašao danas pre podne, što su direktno prenosile TV-stanice.\nBio je nasmejan, zagrlio se s nekoliko prijatelja, ali nije ništa izjavio.\n„Neshvatljivo je davanje Koufodinasu bilo kakve dozvole za odsustvo, ne samo zbog svireposti zlodela protiv demokratije koja je izvršio, već i zbog toga što se nije ni pokajao i što je ostao ideološki vođa nove generacije terorista“, saopštio je Kirijakos Micotakis, šef opozicije i predsednik desničarske stranke Nova demokratija, čiji je jedan ministar i Micotakisov rodjak na listi onih koje je Kufodinas ubio.\n„Demokratija ne može tolerisati one koji podržavaju i propagiraju ubistva kao vid akcije“, rekao je Stavros Teodorakis, nekadašnji novinar, sada lider opozicione levičarske partije „Potami“ (Reka).\n„Dozvola je jedno od prava (zatvorenika) i zahvaljujemo pravosudju zbog ove odluke koju svi moraju poštovati“, rekla je Joana Kurtovik, advokatica Dimitrisa Koufodinasa.\n„Ne želimo da se bilo ko meša u odluke institucija (…), po zakonu, pokajanje nije uslov za dozvolu“, objasnila je ona.\nDimitris Koufodinas (59), javno je i zvanično, izjavom na sudjenju, preuzeo „političku odgovornost“ za akcije grupe 17N, odgovorne za desetine bombaških napada i ubistva 23 grčka i strane ličnosti u Atini od 1975. do 2000. godine.\nMeđu žrtvama 17N su bivši šef CIA u Grčkoj, kao i bankari, vlasnici medija, privrednici, političari i diplomate.\nKoufodinas je u svojoj knjizi od 480 stranica, objavljenoj 2014, koja je izazvala polemiku, detaljno opisao svoju karijeru ubice sve dok se nije predao vlastima jer usamljen više nije mogao opstati na slobodi.\n17N je bila jedna od najvećih i najdugovečnijih gradskih gerilskih organizacija koje su se pojavile posle pada vojne hunte koja je Grčkom vladala 1967-1974. Po nekim analitičarima, 17N je bila jezgro za formiranje drugih lokalnih grupa slične ideologije, ali znatno manje smrtonosnih, kakva je bila „Revolucionarna borba“, razbijena 2010. godine.\nGrčki mediji danas pišu da sve do sada nije nadjeno „potpisano“ oružje kojim je ubijala 17N – dva pištolja, od kojih je jednim, „ceremonijalnim“, ustreljena većina najvažnijih žrtava, te da se strahuje šta će uraditi Kufodinas koji jedini zna gde ih je sakrio.


Nokia postavila cilj: povezivanje još milijardu korisnika na internet – Personal magazin\nKompanija Nokia je danas objavila svoju strategiju povezivanja još milijardu korisnika na Internet, koja će se realizovati kroz snabdevanje tržišta u razvoju odličnim, a ujedno pristupačnim mobilnim telefonima i lokalno…\nKompanija Nokia je danas objavila svoju strategiju povezivanja još milijardu korisnika na Internet, koja će se realizovati kroz snabdevanje tržišta u razvoju odličnim, a ujedno pristupačnim mobilnim telefonima i lokalno relevantnim Ovi servisima.\nMoto kompanije Nokia “Connecting people” bio je akcenat završnog dana događaja koji Nokia organizuje svake godine – Nokia World, što je upotpunilo jučerašnje predstavljanje nove moćne generacije smart telefona i unapređenih OVI servisa. Kako bi potvrdili svoju posvećenost tržištima u razvoju, Nokia je takođe ažurirala svoj portfolio mobilnih telefona velikim brojem mogućnosti i stavila naglasak na Internet servise namenjene delu sveta gde četvoro od pet ljudi ima pristup signalu mobilne mreže.\nMary McDowell, Izvršni potpredsednik odeljenja za mobilne telephone, u pozdravnom je govoru rekla da je kompanija spremna i odlučna da na najbolji način iskoristi predviđeni rast globalnog tržišta i tako ojača liderstvo u tehnologijama prenosa glasa i podataka za široke mase.\n“Sve više ljudi će uhvatiti korak sa informatičkim dobom upravo preko mobilnog telefona, a ne PC računara”, izjavila je Meri MekDauel. Sa 80% svetske populacije koja ima pristup mreži mobilne telefonije, upravo su mobilni telefoni ti koji će prvi ponuditi doživljaj susreta sa računarom najvećem delu od milijarde ljudi koji će se susresti sa internetom.\nOna je naglasila i da će Nokia iskoristiti svoje iskustvo i poznavanje želja i navika potrošača kao i snagu distribucijske mreže i orijentaciju na inovacije, a sve kako bi se potrošačima isporučila vrednost po cenama koje mogu priuštiti.\nInovacija i obnavljanje portfolia\nNakon nedavnog predstavljanja novog telefona Nokia X3 Touch and Type, kompanija je otkrila svoj drugi touch and type telefon: Nokia C3 Touch and Type, koji kombinuje ekran osetljiv na dodir i standardnu tastaturu za telefon. Pored prihvatljive cene i poznatog Series 40 softvera, ovaj telefon karakteriše kućište od nerđajućeg čelika, 3G, WLAN, kamera sa blicem od 5 megapiksela, muzički plejer, FM radio, i sposobnost da podrži memorijske kartice do 32GB. Telefon ima brz pristup porukama i elektronskoj pošti, a podržava i preuzimanje aplikacija i igrica koje se mogu preuzeti sa OVI Store servisa. Sa cenom od 125 eura, bez taksi i dodatnih troškova očekuje se da bude dostupan u četvrtom kvartalu.\nMary McDowell je takođe naglasila da pored dobro napravljenih i pristupačnih uređaja, potrošači žele aplikacije koje su globalno popularne, ali sa lokalno prilagođenim sadržajem. I žele da im pristup tim aplikacijama bude jednostavan, brz i pristupačan.\n“Nove vrste servisa i moćni softver koji se najčešće vezuju za smart telefone postaju sve važniji i u klasičnoj mobilnoj telefoniji”, objasnila je ona. “Mi kreiramo i nudimo željene servise kako bismo odgovorili na zahteve potrošača kada su u pitanju povezivanje, pristup informacijama i cenovna pristupačnost.”\nOdgovor na rastuće zahteve potrošača za informacijama i servisima\nKompanija Nokia sprema odgovore na sve veće zahteve korisnika na velikom broju polja, proširujući svoje sposobnosti u skladu sa rastom tržišta, što uključuje i Ovi servise. Uz to, Nokia omogućava brojne poslovne mogućnosti programerima koji se bave Series 40 platformom.\nOvi Mail servis\nOvi Mail servis registrovao je više od 14 miliona novoaktiviranih e-mail naloga, od čega su većina novi korisnici sa tržišta u razvoju. Samo u poslednjih šest meseci, 60% novootvorenih naloga Ovi Mail servisa došlo je iz jugoistočne Azije i Afrike, a više od 77% ljudi na Bliskom Istoku i u Africi otvara pre svoj e-mail nalog na Ovi Mail servisu na Nokia mobilnom telefonu, nego na svom PC računaru. Pritom, više od 80% ukupnog broja korisnika Ovi Mail servisa širom sveta sada pristupa svojim sandučićima za poštu preko svojih mobilnih aparata.\nOvi pretraživač u beta izdanju\nZahvaljujući nedavnoj akviziciji kompanije Novarra, Nokia omogućuje cloud servise i za uređaje koje pokreće Series 40 platforma, omogućujući internet korisnicima na tržištima u razvoju da otkriju i iskoriste pogodnosti koje im internet nudi. Ovi pretraživač, iako još u beta izdanju, čini da Series 40 platforma omogućuje brzu pretragu interneta, veću pristupačnost, lakšu upotrebu i bolju personalizaciju.\nOvi Music servis\nHiper lokalni pristup muzičkim servisima omogućio je da Nokia postane najveći izvor digitalne muzike na tržištima poput Brazila, Meksika i Indije kada se digitalni računi za 2009. uporede sa procenama Međunarodnog udruženja fonografske industrije (IFPI-International Federation of the Phonographic Industry). Sa muzičkim servisima prisutnim na više od 38 tržišta, kompanija Nokia sada nudi globalno najrazvijeniji digitalni muzički prostor.\nOvi Store servis na Series 40 platformi\nStotine miliona uređaja zasnovanih na Series 40 platformi je danas u upotrebi, a Ovi Store servis omogućuje lako nalaženje i preuzimanje aplikacija, kao i brojne poslovne mogućnosti za programere. Sa Series 40 platformom, kao najrasporstranjenijom mobilnom platformom na svetu, Nokia veruje da postoje brojne mogućnosti za partnere treće strane da razviju lokalno prilagođene aplikacije i ostvare dobar promet. Kompanija Nokia je nedavno proširila domet svog tržišta otvarajući potpuno komercijalnu zasnovan Ovi Store servis u Kini.\nOmogućiti korisnicima iz tržišta u razvoju uvid u bogatstvo sadržaja servisa\nOvi Life Tools i Nokia Money su među najboljim primerima izlaska u susret potrebama tržišta u razvoju. Oni pozitivno utiču na kvalitet života potrošača obezbeđujući pristup internetu u cilju obrazovanja, zabave, unapređenja zdravlja, poslovnog i ličnog usavršavanja.\nOvi Life Tools servis danas je dostupan u Indiji, Indoneziji i Kini i ima preko 4, 7 miliona korisnika.\nNokia Money servis potrošačima nudi pristup osnovnim finansijskim servisima sa mobilnog telefona. Zajedno sa ZES BANK bankom i Obopay, kao i pilot projektom kompanije Nokia u Puneu, Inidiji, pod nazivom Mobile Money Services by YES BANK postao je u celini komercijalan. Naredni korak u osvajanju tržišta Indije je grad Chandigarh.\nNokia postavila cilj: povezivanje još milijardu korisnika na internet was last modified: September 15th, 2010 by Redakcija\nConnecting peopleNokiaNokia WorldOvi Life ToolsOvi Mail servisOvi MusicOvi pretraživačOvi StoreSeries 40


Dan online - Hronika: Odbrana tražila izuzeće tužioca - 2017-12-12\nHronika PONOVO ODLOŽENO SUĐENJE OPTUŽENIMA ZA UBISTVO ĐORĐA BORETE I DRAGANA ZEČEVIĆA\nSa mjesta ubistva Odbrana tražila izuzeće tužioca\nAdvokati Budvanina Vasilija Rafailovića, koji se tereti za ubistvo Đorđa Borete i Dragana Zečevića, zatražili su izuzeće specijalnog državnog tužioca Saše Čađenovića zbog nepristrasnog vođenja istrage u ovom postupku.\nAdvokat Dragan Mitrić tvrdi da je povrijeđeno pravo njegovog branjenika jer mu tužilac Čađenović nije dostavio zahtjev za sprovođenje istrage. U tom smislu, kako tvrdi Mitrić, optuženi je uskraćen za pravo da njegov branilac prisustvuje saslušanju svjedoka u tužilaštvu, a nije mu dostavljen ni audio i video materijal sa njihovog saslušanja.\nRafailovićev branilac je posebno ukazao na iskaz svjedoka Mitra Kuljače, koji je kazao da Rafailović nije bio na motoru sa kojeg je pucano na Boretu i Zečevića, a koji je tužilaštvo sasvim drugačije predstavilo.\nSudija Biljana Uskoković odložila je suđenje za sjutra, do kada će biti odlučeno o izuzeću tužioca.\nPrethodno je suđenje odloženo jer je specijalni tužilac saopštio da se protiv dva lica koja se u ovom postupku vode kao svjedoci vodi istraga koja upućuje na to da i neko od njih može biti optužen za ovaj zločin. Prvo zakazano ročište je takođe bilo odloženo jer je advokat Vladimira Šmanje saopštio sudu da ga je taj optuženi angažovao tek dan pred ročište kako bi ga zastupao u ovom postupku.\nU ovom postupku se sudi Miljanu Bulatoviću (34) iz Niša, državljaninu BiH Vladimiru Šmanji (35), Budvanima Ratku Vušoviću (26) i Vasiliju Rafailoviću (38) i Bjelopoljcu Ivanu Cicmilu (26), koji su optuženi za stvaranje kriminalne organizacije i teško ubistvo u saizvršilaštvu. Od petorice optuženih, trojica su u bjekstvu i za njima je raspisana potjernica.\nRafailović i Vušović se terete da su 7. decembra 2016. sa umišljajem ubili Boretu i Zečevića i teško ranili Iva Stanišića. Prema navodima iz optužnice, Rafailović je direktni izvršilac, a Vušović je označen kao saučesnik jer je upravljao motorom sa kojeg je Rafailović pucao.VJ.D.


(VIDEO) IMA NADE ZA SPAS BiH: Zvizdić povlači najavljivanu kandidaturu za Predsjedništvo BiH - GlobalCir\n(VIDEO) IMA NADE ZA SPAS BiH: Zvizdić povlači najavljivanu kandidaturu za Predsjedništvo BiH\nPredsjedavajući najneefikasnijeg saziva Vijeća ministara u poslijeratnoj historiji naše zemlje, Denis Zvizdić, gostovao je na Dnevniku TV 1. Između ostalog, govorio je o tome šta je trebalo biti urađeno, ali i tome šta se moglo uraditi brže za vrijeme njegovog mandata.\nNa pitanje voditelja hoće li biti kandidat SDA za člana Predsjedništva BiH, Zvizdić je odgovorio da se o tome još u SDA nije raspravljalo. Lično je, kako kaže, sve bliže odluci da odustane od kandidature, jer kako kaže nije zadovoljan načinom izbora budućeg kandidata.\nZa nadati je se da će Zvizdić ostati pri svojim riječima i zaista odustati od potencijalne kandidature i na taj način pomoći očuvanju jedinstva SDA i države BiH, ali i spašavanju najveće bošnjačke stranke od izbornog debakla koji bi sigurno doživjela ako se kandiduju Zvizdić i njegova feudalna družina.\nKonacno je dosao pameti.. Bolje i lakse i za njega i za citav narod i drzavu\nIVAN KRAJAČIĆ STEVO TREBAO UBITI TITA? Kako je jugoslovenski lider izbjegao Staljinov metak\nBEZ ZVANIČNIH SAOPŠTENJA: Šef NATO-a i Erdogan sat vremena iza zatvorenih vrata


Mesečeva dijeta - Dijetica.com: fitnes, dijete, zdravlje, vežbe\nNaslovna Dijeta Mesečeva dijeta\nU poslednje vreme sve popularnija „Mesečeva dijeta“, osim što skida višak kilograma i čisti organizam od toksina, neverovatno je jednostavna. Ima samo jedno pravilo: zabranjeno je jesti bilo šta 24 sata od prvog sata promene mesečeve faze.\nPosebno je zdravo gladovanje u vreme mladog Meseca.Tada je telo najspremnije da se oslobađa nagomilanih otrova i štetnih materija. Veruje se da je dan mladog Meseca povoljan i za početak odvikavanja od pušenja, alkohola, prekomernog jela ili prevelikih količina kafe. Tada se, naime, gubici lakše podnose.\nTabela mladog meseca – 2018. godina\nPrethodni tekstKako da izbacite višak tečnosti\nSledeći tekstZima je idealna za vežbanje


Vojvodina NS seme do trijumfa u Bugarskoj posle preokreta\nVojvodina NS seme, prvak Srbije i pobednik Banka Poštanska štedionica Super lige, ostvarila je minimalnu pobedu u prvoj utakmici 2. kola kvalifikacija za Ligu šampiona 2019. Novosđani su večeras, u dvorani Mladost u Burgasu, savladali domaći Neftohimik sa 3:2, po setovima 20:25, 22:25, 25:20, 25:19 i 15:11, posle 104 minuta igre.\nVojvodina NS seme u sredu (18.00 – www.laola1.tv) u Bugarskoj\nVojvodina NS seme, prvak Srbije i pobednik Banka Poštanska štedionica Super lige, odigraće prvi meč 2. kola kvalifikacija za Ligu šampiona 2019. protiv bugarskog Neftohimika iz Burgasa sutra (sreda, 24. oktobar) u dvorani Mladost u Burgasu od 18.00 časova po našem vremenu. Direktan prenos možete gledati na https://www.laola1.tv/en-int/livestream/neftohimic-2010-burgas-vojvodina-ns-seme-novi-sad-len\nVojvodina NS seme naredne srede (18.00 – TV SK) u Burgasu\nVojvodina NS seme, prvak Srbije i pobednik Banka Poštanska štedionica Super lige, igraće u 2. kolu kvalifikacija za Ligu šampiona 2019. protiv bugarskog Neftohimika iz Burgasa. Prvi meč će se odigrati naredne srede, 24. oktobra u dvorani Mladost u Burgasu od 18.00 časova po našem vremenu, uz direktan prenos na TV Sport Klub. CEV je revanš u Novom Sadu proglasio za “utakmicu sedmice” i taj meč će se odigrati u sredu, 31. oktobra od 20.30 časova (TV Sport Klub) u maloj sali SPC Vojvodina.\nSlavlje prvaka Srbije u Zagrebu posle pet setova\nVojvodina NS seme, prvak Srbije u konkurenciji odbojkaša, pobednik Banka Poštanska štedionica Super lige, zabeležila je pobedu u 1. kolu kvalifikacija za Ligu šampiona 2019. protiv zagrebačke Mladosti. Novosađani su večeras, u Domu odbojke Bojan Stranić u Zagrebu, u prvoj utakmici, savladali Mladost sa 3:2, po setovima 25:21, 25:21, 25:27, 20:25 i 15:12, posle 128 minuta igre.


Skoplje, 30. septembra 2018.\n“Nadam se da ćemo uspeti da se dogovorimo, da bismo uštedeli vreme Makedoniji, građanima, budućnosti. Ako ne uspemo, ne postoji drugo rešenje osim da idemo na prevremene izbore. Procesi ne mogu biti zamrznuti i stajati u mestu, stvari se moraju kretati napred”, poručio je Zaev dodajući da će se, ako dogovor ne bude postignut, na izbore ići veoma brzo, možda krajem novembra jer treba misliti i na druge rokove, na primer izbore za Evropski parlament koji će se održati u maju iduće godine, a na kojima učestvuje i Grčka. Zaev očekuje da će svi političari pokazati zrelost, s obzirom na to da niko nije ponudio alternativu za NATO i EU, niti bolji dogovor od onog koji je postignut sa Grčkom.\nIz opozicione VMRO DPMNE za Radio Slobodna Evropa su izjavili da do ovog trenutka nisu ostvareni nikakvi kontakti niti najave o bilo kakvim razgovorima.\nU međuvremenu, ne prestaju reakcije međunarodnih predstavnika. Posrednik Ujedinjenih nacija u makedonsko-grčkom sporu o imenu Metju Nimic u intervjuu za grčku TV Antena, rekao je da će rukovodstvo i politicari u Makedoniji morati da donesu krupne odluke o budućnosti svoje zemlje. Komentarišući nedovoljni odziv glasača na referendumu, Nimic je istakao da se fokus treba staviti na one koji su izašli i glasali “Za”, jer oni koji su protiv i nisu glasali ne nude drugu alternativu.\n“Dogovor iz Prespe je najbolje moguće rešenje i otvara put ka stabilnoj budućnosti čitavog Balkana”, izjavio je Nimic.\nIako dve trećine građana Makedonije nije podržalo Prespanski dogovor, lideri EU i NATO-a, kao i Vašington pozdravili su rezultate referenduma. Oni su odlučni da uključe Skoplje u NATO i pored suprotnog stava makedonskih građana, navodi se u saopštenju. Oglasilo se i Ministarstvo spoljnih poslova Rusije. U njihovom saopštenju se kaže da rezultat referenduma u Makedoniji pokazuje da su glasači odlučili da bojkotuju rešenja nametnuta spolja. Zvanična Moskva i dalje zastupa principielnu poziciju da se dugoročno rešenje može naći samo između Makedonije i Grčke, bez mešanja spolja i isključivo u okvirima pravnog sistema i sa širokom javnom podrškom, kaže se u saopstenju ruskog ministarstva.\nPredsjednik Makedonije: Referendum nije uspio\nKremlj: Situacija u Makedoniji treba da ostane na polju zakonitosti\nMogherini i Hahn: Ispoštovati volju građana Makedonije


Beta 26. januara 2022. 15:15\nPredstavnik inicijative „Kreni – promeni“ Savo Manojlović izjavio je danas da „priča“ sa rudarskom kompanijom Rio tinto nije završena ukidanjem Prostornog plana „Jadar“, već je naglasio da je za to potrebno uvesti moratorijum na eksploataciju litijuma i bora na 20 godina u Srbiji.\n„Ukidanjem Prostornog plana onemogućeno je da se sprovede neka vrsta gradnje na području Jadra, a to ne znači da je sprečeno na nivou cele Srbije“, rekao je Manojlović na raspravi na temu uvodjenja moratorijuma na eksploataciju litijuma i bora organizovanoj u Medija centru.\nManojlović je naveo da kompanija Evrolitijum sprovodi istraživanja u Valjevu u potrazi za rudama i naglasio da život stanovnika tog mesta nije ništa manje vredan od onih u Jadru.\nOn je ocenio da je ukidanje Prostornog plana samo pokušaj da se ta tema „zataška pred izbore“ i naglasio da, ako je Rio tinto „oteran“ iz Srbije onda treba „oterati“ i sve druge kompanije koje rade na isti način.\nManojlović je rekao da su na današnju raspravu pozvane premijerka Srbije Ana Brnabić i ministarka rudarstva i energetike Zorana Mihajlović, a gradjane je pozvao na protest sutra 19 sati ispred Predsedništva u Beogradu.\nProfesor hemije i biohemije na Univerzitetu države Ajova i član Srpske akademije nauka i umetnosti u ostavci Nenad Kostić izjavio je da ne postoji „zeleno rudarstvo“ i da je ono što nude kompanije koje planiraju otvaranje rudnika u Srbiji „otrovno, ubitačno i štetno“.\n„Zeleno rudarstvo je hladna vatra i suva voda, te stvari ne idu zajedno“, naglasio je on.\nKostić je naveo da je imao uvid u patentnu prijavu kompanije Rio tinto upućenoj američkoj agenciji za patente prema kojoj će za razblažavanje sumporne kiseline tokom rada rudnika biti potrebna voda „cele reke Drine“.\n„Drina ne pripada samo Srbiji, već i Bosni i Hercegovini, Republici Srpskoj. Nisam čuo da se naša vlada konsultovala sa vladama susednih država da li pristaju da im neko popije Drinu“, istakao je on.\nNaučna savetnica Instituta za hemiju, tehnologiju i metalurgiju Dragana Djordjević izjavila je da je uticaj na životnu sredinu eksploatacije litijuma iz dubokih rudnih stena, kako je u Srbiji, od 100 do 1.000 puta veći u odnosu na površinske solare u Južnoj Americi.\nDjordjević je navela da se u Južnoj Americi nalazi 70 odsto svih rezervi litijuma na svetu, a u Jadru u Srbiji ispod 1 procenta.\n„Jadar je i predeo u kojem živi 19.000 ljudi. Oni jako lepo žive od poljoprivrede, pčelarstva i mlekarstva“, dodala je ona.\nDjordjević je kazala da je u Prostornom planu Srbije uvršćeno otvaranje 40 rudnika, od kojih 10 rudnika litijuma i bora.


Laporta ima manje od 24 sata da nađe 75 miliona evra, klub možda ide na nove izbore\nDrama u Barsi\nNovoizabrani predsjednik Barselone, Đoan Laporta, našao se u problemu, pošto je kompanija koja je garantovala da će biti garant njegove kandidature, iznenada odlučila da se povuče, nezadovoljna tokom pregovora.\nNaime, prema zakonu, kandidat Barselone mora da da novčane garancije poslije izbora za predsjednika u iznosu od 124,6 miliona evra, odnosno 15 odsto budžeta kluba.\nLaporta i njegovi članovi uprave uspjeli su da garantuju za 50 miliona evra, a glavni dio novca trebalo je da bude pokriven od strane kompanije "Audax" za izvore obnovljive energije, koja je trebalo da pokrije 75 miliona evra.\nMeđutim, pregovori su prekinuti u utorak, a Laporta ima manje od 24 sata da pronađe novac koji mu nedostaje, inače u suprotnom neće moći da potvrdi svoj izbor i Barsa će morati u novi izborni proces.\nRazlog neslaganja je to što Audaks želi da u upravi kluba ima čovjeka koji će kontrolisati finansije kluba, što je i logično kada dajete toliki novac, ali to nije naišlo na razumijevanje Laporte i njegovog tima.\nIpak, kako prenosi Mundo Deportivo, najbolje upućeni katalonski list u dešavanja na Kamp Nou, dogovor bi trebalo da ipak bude postignut do isteka vremena i to do kraja današnjeg dana, kako bi sve bilo spremno za inauguraciju novog predsjednika.\nU suprotnom, ukoliko do četvrtka u 16 časova ne priloži novčanu garanciju, Barsa će morati na nove izbore.


Međunarodni monetarni fond predviđa usporavanje svetske ekonomije\nMeđunarodni monetarni fond objavio je svoju polugodišnju prognozu kretanja u svetskoj privredi, snižavajući stopu predviđenog rasta za pola procenta, uglavnom zbog usporavanja američke privrede.\nMeđunarodni monetarni fond smatra da će svetska privreda iduće godine porasti za 4,8, a ne za 5,2 procenta, kako se ranije predviđalo. Prvi put u istoriji, kaže ta organizacija, privrede Kine i Indije svojim snažnim rastom znatno doprinose globalnoj ekspanziji. Godišnja stopa njihovog rasta iznosi više od 9 odsto, ali bi iduće godine moglo da dođe do neznatnog usporavanja.\nGlavni ekonomista međunarodnog monetarnog fonda, Sajmon Džonson, kaže da usporavanju svetske privrede najviše doprinose nedavni poremećaju na američkom finansijskom tržištu, koji možda nisu još u potpunosti stavljeni pod kontrolu. Američki sekretar za trgovinu i direktor Centralne banke nedavno su upozorili na mogućnost novih problema u sektoru stambene gradnje i kredita. Džonson kaže da su se poremećaji u američkom finansijskom sektoru, tokom avgusta i septembra, proširili na Zapadnu Evropu, ali da nisu imali veći uticaj na Aziju i većinu tržišnih privreda u razvoju.\n”Tržišta u razvoju ostvarila su ogroman napredak pa mislim da je to delimično razlog što potresi nisu preskočili sigurnosnu barijeru, koja ih odvaja o industrijski razvijenih zemalja. Ali, gledajući u budućnost, nisam siguran da će ta barijera uvek delovati.“\nMeđunarodni monetarni fond ne predviđa da će nagli uspon cena goriva gurnuti svetsku privredu u recesiju. Velike privrede, kaže ta organizacija, snažno podstiču štednju energije pa ekonomski rast nije više tako tesno povezan sa cenama nafte.\n2005. i 2006. svetska privreda rasla je po stopi najvećoj u poslednjih 40 godina. Taj trend još je na snazi, kaže MMF, ali danas ima više osetljivih tačaka nego pre dve godine. Ekonomisti MMFa kažu da je kineski juan još preterano jeftin i da bi trebalo brže da raste u odnosu na druge valute. Oni u principu odobravaju pad vrednosti dolara od 20 odsto, od 2002. godine, i kažu da je to kontrolisano sprovedeno i da je doprinelo ublažavanju finansijskih neravnoteža. Pad vrednosti dolara smanjio je američki trgovinski deficit sa 7 na 5,1 odsto američkog bruto proizvoda. Međutim, niska vrednost kineskog juana još stvara ogromne rezerve, a kineski trgovinski suficit nastavlja da raste.\nMeđunarodni monetarni fond objavljuje prognozu svetske privrede dva puta godišnje, uoči sastanaka svetskih finansijskih ministara.


DJB: Petooktobarske stranke i lideri treba da siđu sa scene - Svrljiske novine\nDJB: Petooktobarske stranke i lideri treba da siđu sa scene\nSaša Radulović, lider Pokreta Dosta je bilo, založio se za istovremeno održavanje predsedničkih i parlamentarnih izbora, i ponudio plan u 20 tačaka, odnosno „pobedničku strategiju“ za izbore, čiji deo, kako ističe, ne mogu biti istrošene petooktobarske stranke i njihovi lideri.\n„Dragan Šutanovac, Boris Tadić, Čedomir Jovanović, Nenad Čanak i cela prateća garnitura petooktobarskih političara nisu deo rešenja“, ističe Saša Radulović u saopštenju i poziva ih da siđu sa političke scene.\n„Oni su deo problema, a svako njihovo učešće na predstojećim izborima, bilo javnim nastupima i govorima na predizbornim skupovima, bilo kao deo liste za izlazak na parlamentarne izbore vodi ka sigurnom gubitku izbora“, navodi se u saopštenju Dosta je bilo i ocenjuje da građani ne žele da glasaju za te političare, ne žele čak ni da učestvuju na izborima na kojima oni predstavljaju demokratske partije.\nPolitičari koji su u tim partijama od devedesetih moraju da siđu sa političke scene i omoguće društvu da „prodiše“, smatra Radulović.\nPonovo je pozvao na dogovor o jednom kandidatu opozicije na predsedničkim izborima, te ujedinjavanje i zajednički nastup novih političkih opozicionih snaga, te precizira: DJB je lider centra, Vuk Jeremić novi lider desnog centra, a Saša Janković – levog centra.\nDJB navodi da premijer Aleksandar Vučić treba da da ostavku i raspiše vanredne parlamentarne izbore.\nIzbori 2017., Izbori Srbija, Izbori u Srbiji, Predsednički izbori\nPrevPrethodnaU Svrljigu osnovano dobrovoljno romsko vatograsno udruženje\nSledećaJeremić: Pobeda ako ljudi budu glasali „srcem i stomakom“Next\nPredsednik Republike Srbije Aleksandar Vućić izjavio je danas da će republički i lokalni izbori, kao i pokrajinski, biti održani 21. juna 2020. godine. Izbori u\nPokret ,,Metla 2020“ izlazi na izbore u Svrljigu\nKako nezvanično saznajemo novoosnovani pokret ,,Metla 2020“ izlazi na lokalne izbore u Svrljigu, a prvi na listi je Miodrag Matejić, član Demokratske stranke Srbije, odbornik\nPredsednica Narodne skupštine Republike Srbije danas je raspisala izbore za odbornike skupština gradaova i skupština opština u Republici Srbiji za 26. april. Predsednica Gojković pozvala\nRealna procena izbornih rezultata na portalu “Svrljiške novine“?\nInternet portal “Svrljiške novine“ sprovele su pre izbora anketu za svoje sugrađanje pod nazivom “Za koga ćete glasati na predstojećim predsedničkim izborima“ koja je identična\nIZBORI 2017: Zvanični rezultati izbora na teritoriji opštine Svrljig\nU Svrljigu se juče na predsedničkim izborima glasalo na 42 biračka mesta, a glasalo je 6002 Svrljižana, što čini 53,90% od ukupnog broja birača. Na\nIZBORI 2017: Zatvorena birališta! U Svrljigu Vučić ubedljiv 71%\nU Svrljigu je do 21,40 časova obrađeno oko 100% birališta, a na osnovu obrađenog materijala predsednički kandidat Aleksandar Vučić osvojio je 71% glasova, dok je


Dačić: Daleko smo od suštine Briselskog sporazuma - Radio Kontakt Plus\n09:16, 04.04.2019Izvor: RTS\nIvica Dačić siguran je da pomaka o taksama koje je uvela Priština neće biti dok se ne završe izbori za Evropski parlament.\n"Haradinaj ima naznake od nekih evropskih zemalja da sačeka sa tim. Neki od njih to javno govore. Govorim o Britaniji i Nemačkoj. Ne mogu da govorim da su one najodgovornije (za zastoj dijaloga), ali drže tu ravnotežu, podržavaju Haradinaja za razliku od Tačija", napomenuo je Dačić gostujući u Dnevniku RTS-a.\nPodseća da su američki predstavnici bili iznenađeni i zatečeni situacijom da Haradinaj i Tači ne mogu da sede za jednim stolom.\n"Postoji deo američke administracije koji to podržava, pogotovo u Kongresu, ali ne sumnjam da Trampova aministracija želi dogovor jer je to i za njih jedan politički poen", ističe šef diplomatije.\nPre šest godina je, kaže, potpisan Briselski sporazum posle brojnih i dugih sastanaka, a Priština i dalje, dodaje, ne pomišlja da formira Zajednicu srpskih opština.\nPodseća da je Srbija pri potpisivanju imala tri zahteva – da Kosovo ne bude član međunarodnih organizacija, da na severu policija bude srpska po sastavu i da nikakve oružane snage ne mogu da dođu na sever bez saglasnosti KFOR-a i predsednika srpskih opština na severu Kosova.\n"Desio se niz stvari koje su otišle od suštine Briselskog sporazuma", navodi ministar dodajući da je sada stvorena nova situacija u kojoj se od Srbije traži da nastavi dijalog bez obzira na sve.\n"Mislim da bi u ovoj situaciji pomogao robot humanoid jer bi mogao da govori ono što se stalno govori, tu nema ništa novo", istakao je šef diplomatije.\n"Amerikanci da se ne bave Ratovima zvezda"\nOdgovarajući na pitanje da li postoje šanse da se sa Prištinom postigne dogovor u narednih pet godina, Dačić je rekao da o tome ne može da govori jer će "sve zavisiti od toga da li će međunarodna zajednica izvršiti pritisak na Prištinu".\n"Mi smo za to da bi se sprečio novi sukob na Kosovu, da bi bilo regionalne stabilnost i zbog napretka Srbije u evropskim integracijama. Ali ako oni (Priština) to neće, neće ni njima ništa bolje biti", napominje ministar spoljnih poslova.\nObjašnjava i šta znači kada neko od naših zvaničnika upozorava na mogućnost nove "Oluje" na Kosovu i Metohiji.\n"To govorimo da bismo upozorili međunarodnu zajednicu da to nećemo dozvoliti. Ako međunarodne snage ne mogu da garantuju bezbednost, onda će se Srbija naći pred upitom kako da reaguje kao u vreme 'Oluje'. Srbija ako reaguje, ulazite u sukob sa Kforom, a onda se postavlja pitanje regionalne stabilnosti", napominje Dačić.\nKomentarišući izjavu Komandanta američkih vazduhoplovnih snaga u Evropi Tod Danijel Voltersa da je američko prisustvo na KiM potrebno kako bi se ojačao otpor na "spoljne maligne pretnje, Dačić kaže da su za Amerikance maligna pretnja i Rusija i Kina.\n"Ja bih mu preporučio da prestanu da se bave ratovima zvezda nego da vide realnu situaciju. Koji su to maligni uticaji? Pretpostavljam iz Albanije? Ona hoće da usisa Kosovo da budu jedna država", ukazuje šef srpske diplomatije.\nUpozoravam građane da ne idu u Veliku Britaniju jer je tamo opšti politički haos i ne zna se šta će biti zbog Bregzita, sarkastično je poručio Dačić povodom preporuke Ujedinjenog Kraljevstva da njeni građani ne putuju na sever KiM.\nKako kaže, i naši građani mogu biti u opasnosti jer su u Britaniji demonstracije svaki dan.\n"Kada neko pored terorista i koljača, govori o kriminalu na severu Kosova... Sigurno ga nema više nego u Prištini", navodi Dačić.


Profesoru Miroviću zabranjen ulazak u Crnu Goru, vraćen sa granice - Sputnjik Srbija\nProfesoru Miroviću zabranjen ulazak u Crnu Goru, vraćen sa granice\n© Foto : Catena mundi\n10:14 05.12.2018 (osveženo 10:44 05.12.2018) Preuzmite kraći link\nProfesor prava Dejan Mirović, poreklom iz Crne Gore, vraćen je sa graničnog prelaza Dobrakovo zbog procene crnogorskih bezbednosnih službi da bi boravkom u toj državi mogao da utiče na bezbednosne prilike, piše podgorička Pobjeda.\nPozivajući se na nezvanične informacije, list piše da je utvrđeno da bi ulaskom Mirovića u Crnu Goru bila ugrožena nacionalna sigurnost te države.\n„Ove procene usledile su nakon detaljnih analiza koje, između ostalog, sadrže i izjave u intervjuima koje je Mirović davao, a imaju negativan kontekst na račun Crne Gore“, kazao je izvor podgoričkog dnevnika.\nMirović je, kako se navodi, u Crnu Goru pokušao da uđe u utorak oko 16 sati i bio je sam u vozilu.\nPolicija donela rešenje: Matiji Bećkoviću zabranjen ulazak u Crnu Goru\nInače, Mirović je jedan od četvorice srpskih intelektualaca kojima je ranije poručeno da su nepoželjni u Crnoj Gori na manifestacijama organizovanim povodom obeležavanja veka od Podgoričke skupštine.\nTa poruka se odnosila još na književnika Matiju Bećkovića, istoričare Čedomira Antića i Aleksandra Radovića.\nIako je bilo planirano, oni se nisu pojavili u Crnoj Gori, a tamošnje vlasti su tvrdile da spisak nepoželjnih ličnosti iz Srbije ne postoji, već da nadležni „u svakom konkretnom slučaju procenjuju koja bi lica svojim delovanjem mogla da ugroze zaštićene vrednosti i interese Crne Gore i građana“.\nPobjeda piše da je Mirović, inače, poreklom iz Crne Gore, u kontinuitetu „atakovao“ na tu državu, te da je jedna od njegovih izjava da je „sramotno da u Srbiji švercersko-kriminalni režim iz Crne Gore ima toliku moć“.\nMirović je juče potvrdio portalu IN4s da je vraćen sa graničnog prelaza, iako se tamo uputio privatno u nameri da obiđe rodnu kuću u Ulcinju.\n„Oko 16 sati zaustavljen sam na graničnom prelazu Dobrakovo od crnogorske policije. Saopšteno mi je da mi je zabranjen ulaz u Crnu Goru, iako sam izneo da je moj put privatnog karaktera i da za cilj ima posetu mojoj rodnoj kući i najbližoj porodici u Ulcinju, kazao je Mirović za IN4S.\nOn je naveo da je dobio pisano rešenje o zabrani ulaska br 240/18-1152 koje će dostaviti i srpskim vlastima.\nOcenio je da je reč o totalitarnoj i neosnovanoj zabrani ulaska univerziteskom profesoru, koji nikada nije pozivao na nasilje ili rušenje ustavnog poretka, te da to jasno pokazuje da vlasti u Podgoricu pokušavaju da skrenu pažnju sa pravih problema, ekonomskih, političkih, kriminalnih kao i nezakonitog hapšenja poslanika, suđenja i ponižavanja penzionerke na verskom proputovanju ali i teških zločina nad novinarima poput nerešenog ubistva Duška Jovanovića.


Njena ekselencija ambasadorica Republike Slovenije Zorica Bukinac u našoj zemlji, sa direktorom kompanije „Petrol BH oil company“ d.o.o. Gregorom Žnidaršičem, danas je posjetila Toplane-Sarajevo.\nUvaženi gosti su razgovarali sa direktorom Toplana, Berinom Alagićem i saradnicima, na temu razvojnih projekata Preduzeća, kao i potencijalnoj podršci Republike Slovenije u budućnosti, s ciljem realizacije projekata koji prvenstveno imaju za cilj povećanje energijske efikasnosti sistema, daljinskog grijanja, racionalne potrošnje toplotne energije, a koji će u konačnici doprinijeti smanjenju troškova poslovanja u KJKP „Toplane-Sarajevo“ d.o.o. i smanjenju zagađenja zraka kroz modernizaciju sistema.\nU tom smislu direktor Toplana je upoznao ambasadoricu Republike Slovenije sa aplikacijom za grant investicijske projekte u iznosu od 1.4 miliona KM, koju će Toplane Sarajevo uputiti „Centru za mednarodno sodelovanje in razvoj“ – CMSR, Republike Slovenije, te je istaknuta potencijalna saradnja sa slovenačkom kompanijom Petrol, što bi bio nastavak aktivnosti sa međunardnim partnerskim organizacijama kojima su Toplane već uputile aplikaciju za grant sredstva u iznosu od 1.8 miliona KM.\nNakon zvaničnog dijela, upriličena je posjeta kotlovskom postrojenju.


Umesto o kvalitetu, rasprava o štetnosti priručnika - Društvo - Dnevni list Danas\nPočetna » Društvo » Umesto o kvalitetu, rasprava o štetnosti priručnika\nNastavljaju se kontroverze oko obrazovnih paketa o seksualnom nasilju nad decom\n1Piše: M. M. Stevanović 08. juna 2017. 15.00\nIpak, rasprava o kvalitetu ovog materijala svela se na polemike o „promovisanju homoseksualnosti“, odnosno sadržini koja „ne odgovara našoj tradiciji“, koje su potekle iz najkonzervativnijeg dela javnosti.\nSeksualno nasilje nad decom i seksualno obrazovanje nesumnjivo je važna oblast koja dosad nije bila adekvatno pokrivena u obrazovnom sistemu kao ključnom mestu za prevenciju ove pojave.\nKako za Danas ističe Nada Sekulić, antropološkinja i profesorka Filozofskog fakulteta u Beogradu, reč je o društvenim praksama koje su nevidljive i koje se upravo zato uspešno reprodukuju u tajnosti privatnog života, usled čega neka deca trpe bez mogućnosti da podele svoja iskustva sa drugima i zatraže pomoć.\n– Dodatno je veliki problem što se nasilje prećutno toleriše, često i od strane osoba koje su najbliže detetu – kaže Sekulić.\nMeđutim, kad je reč o sadržaju samog paketa, naša sagovornica smatra da je Ministarstvo prosvete trebalo ozbiljnije da pristupi tom poslu i da ga osmisli sarađujući direktno sa školama, nastavnicima, psiholozima, pedagozima, kao i roditeljima, koristeći pritom i nevladin sektor.\n– Umesto toga, za Ministarstvo je bilo najjednostavnije da angažuje jednu nevladinu organizaciju, koja je zatim angažovala određeni broj partnera i osmislila priručnik bez ikakvog feedbacka od škola, roditelja itd. To je veliki propust, ne toliko samog Incest trauma centra, koliko Ministarstva prosvete, koje je po prirodi svoje delatnosti upućeno direktno, a ne preko nevladinih organizacija, na obrazovni i vaspitni sistem – kaže Sekulić.\nOna takođe smatra da u priručniku nije jasna razlika između edukovanja nastavnika i edukovanja dece, da on ovako predstavlja „proizvod gotov za upotrebu“, čime je preskočen čitav niz koraka koje će nastavnik morati da realizuje. Ona navodi primer poglavlja koje se odnosi na tradiciju.\n– Polazište u ovom poglavlju je da tradicija može biti dobra i loša i didaktički je ono osmišljeno tako da omogući deci da postave pitanja šta je dobro, a šta loše u našoj tradiciji. Da bi nastavnik radio na taj način, on/a sam/a treba da ima kritički odnos prema tradiciji, kao i komunikaciju sa roditeljima. Ovde se ceo kontekst postojanja kritičke svesti podrazumeva, mada uopšte ne znači da on postoji, kaže Sekulić.\nMeđutim, u javnosti su postali najpoznatiji sadržaji o analnom i oralnom seksu ili ženskom kondomu, koji zauzimaju veoma mali deo ovog obimnog obrazovnog paketa, a koji su naišli na veliku osudu. Prema mišljenju naše sagovornice, ovaj deo, koji sadrži najčešće postavljana pitanja o seksu, treba da bude sugestija vaspitačima šta bi mogli da odgovore deci a da ih ne ućutkaju. Ipak, dodaje ona, priručnici koji su namenjeni ovako širokoj upotrebi treba da minimalizuju sadržaje oko kojih mogu da postoje velika neslaganja, i isključivo je „na Ministarstvu bilo da uskladi i proceni prihvatljivost tog sadržaja za opštu upotrebu“.\nKritika dela javnosti bila je usmerena i na način na koji je obrađena seksualna orijentacija, jer se izjednačenost heteroseksualnosti i homoseksualnosti doživela kao „promocija“ ove druge.\n– Sa stanovišta Incest trauma centra, heteroseksualnost i homoseksualnost su sasvim izjednačeni i to je potpuno legitimno za nevladinu organizaciju. Ali država zaista nema obavezu da u svojim obrazovnim paketima promoviše isti takav pristup i sasvim je legitimno da favorizuje reproduktivnu seksualnost, jer je ona ključni deo društvene reprodukcije – kaže Sekulić, dodajući da je Ministarstvo istovremeno u obavezi da onemogući diskriminaciju seksualnih manjina, kao i stigmatizovanje nereproduktivnog seksualnog života.\nMeđutim, upravo negativan stav prema homoseksualnosti pokazao se u burnim reakcijama kritičara Obrazovnih paketa, kojima je, kako se čini, Ministarstvo podleglo.\nMiloš Jovanović, sociolog i docent na Filozofskom fakultetu u Nišu, smatra da je u pitanju jedan duboko ukorenjen negativan stav prema seksualnoj različitosti koji je u osnovi iracionalan.\n– Mislim da je veliki problem to što se svako pominjanje homoseksualnosti van konteksta patologizacije, kriminalizacije ili moralističke osude smatra njenom promocijom, koja se vidi kao siguran korak ka razaranju ili makar sigurnom kvarenju društva – navodi Jovanović.\nNakon povlačenja paketa iz upotrebe, Ministarstvo je saopštilo, između ostalog, da neki delovi nisu u skladu sa „karakteristikama naše tradicije“.\nKako ističe Jovanović, pozivanje na „našu kulturu i tradiciju“ moglo se čuti u saopštenjima Srpske pravoslavne crkve u vezi sa održavanjem Parade ponosa ili donošenjem Zakona o zabrani diskriminacije.\n– Jezgro svakog konzervativnog stava je želja za izbegavanjem promene. Argument koji se često koristi je upravo vrednost tradicije kao oprobanog načina na koji se stvari rade. Situacija se jako komplikuje kad neko tradicionalno rešenje više ne daje odgovarajuće rezultate. Stoga bih rekao da je fetišizacija tradicije pogrešna strategija, jer se svet neprestano menja i zahteva jedan kreativan odnos upravo prema toj tradiciji koji bi bio primereniji drugačijem socijalnom kontekstu – kaže Jovanović.\nLepa Mlađenović, klinička psihološkinja za rad sa ženama sa traumama seksualnog nasilja, napominje da je u Srbiji 3 odsto devojčica „pod opravdanjem tradicije prisilno udato sa 12 i 13 godina, što znači da su one bez ikakvog znanja o seksualnosti prve bračne noći gurnute u silovanje“.\n– Svakako da nam treba znanje o telu i seksualnosti od vrtića pa nadalje. Sadržaj Priručnika kaže da želimo slobodne, sigurne i snažne devojčice i dečake koji nisu okovani „tradicijom“, jer se fenomen tradicije ovde koristi u cilju represije i diskriminacije od strane konzervativnog dela obrazovane elite, kaže Mlađenović i naglašava da se pod plaštom tradicije održava muška dominacija nad ženama i decom i krije prisilna heteroseksualnost.\nIz Ministarstva prosvete nismo dobili obrazloženje o povlačenju priručnika, odnosno odgovore šta je konkretno bilo sporno u njima i šta podrazumeva pod navodom iznetim u svom saopštenju da delovi priručnika „ne odgovaraju karakteristikama naše tradicije“.\nSporno u javnosti je bilo i to što se u Obrazovnim paketima o seksualnom nasilju sugeriše da porodica nije uvek sigurno mesto, iako se ovaj vid nasilja najčešće dešava upravo u krugu porodice. Nada Sekulić napominje da porodica prolazi prolazi tranziciju kao i sve drugo u društvu. „Danas postoji sve više samohranih roditelja, alternativnih formi partnerskih zajednica, a nuklearna porodica u svom tradicionalnom obliku takođe trpi promene, odnosi muškaraca i žena nisu više isti i ne mogu da ostanu isti kao pre pedeset ili više godina. Nažalost, postoji nešto što se zove „kognitivna disonanca“ – u situacijama kada nesigurnost jača, ljudi su skloni, upravo zbog te nesigurnosti, da se čvrsto drže obrazaca koji im simbolički daju sigurnost (kao što je ideal tradicionalne patrijarhalne porodice), ali ih onesposobljavaju da se na produktivan način nose sa društvenim promenama. Obrazovni sistem može dosta da doprinese vaspitanju generacija koje će biti akteri, a ne pasivni sudionici sopstvenog društvenog okruženja – kaže Sekulić.\nOtvoreno pismo Sonje Lokar\nIzvr[na direktorka CEE Mreže za rodnu jednakost u Ljubljani Sonja Lokar uputila je javno pismo predsedniku Srbije, predsednici parlamenta, ministru prosvete, i drugim predstavnicima tela za rodnu ravnopravnost, u kojem izražava zabrinutost zbog „hajke, bazirane na predrasudama i neznanju“ koja se obrušila na „odlicne programe“ o seksualnom obrazovanju za vrtice i škole. U pismu se istice da je „velika pozitivna inovacija preko noci izgubila Vladinu podršku“, cime ce mnoga deca u Srbiji biti žrtvovana kako bi se udovoljilo davno prepoznatim stereotipima i pogrešnim verovanjima.\n„Politicka borba protiv predrasuda i zaklinjanja na tradicionalne vrednosti i cvrsto uvrežena uverenja nikada nije bila jednostavna. Uvek je trebalo imati znanja i hrabrosti da se stane na crtu i izbori za novine koje donose napredak covecanstvu“, navodi se u pismu.\n08. juna 2017. u 15.36\nStandardna nasa boljka – svi se mesaju u tudj posao umesto da rade svoj. Posao skole je da obrazuje, uloga porodice i roditelja je da vaspitava. Ovde bi neke NVO volele da skola vaspitava (a oni poberu kes za svoje projekte), dok roditelji pola dana provode sa decom uceci ih ono sto ih skola nije naucila jer "nemaju vremena". Ucite decu biologiji – seksualnost je roditeljski posao.


NovaEnergija.net » Ruska crkva svima nudi besplatan internet… pod uslovom da… Ruska crkva svima nudi besplatan internet… pod uslovom da… – NovaEnergija.net\nRuska pravoslavna crkva se priprema da pokrene mrežu koja će obezbediti WiFi na javnim mestima i to besplatno, pod uslovom da će sadržaj biti očišćen od porno filmova, izveštaja tabloida, gej propagande ili bilo koje informacije koju plasiraju verske sekte.\nOvaj plan je otkrio zamenik šefa odeljenja za odnose sa javnošću Ruske pravoslavne crkve, Roman Bagdasarov.\nBagdasarov je rekao da Ruska pravoslavna crkva i druge religije žele da se uključe u informacioni prostor jer se veliki deo modernog života tamo odvija. Međutim, sveštenici su bili svesni haosa i raznih opasnosti koje vrebaju i zato su želeli da ponude korisnicima neku zaštitu.\nZbog toga će pojedini crkveni objekti uz podršku države obezbediti besplatan WiFi na javnim mestima, naročito onim koja su popularna kod mlađe generacije ali će tu mrežu servisirati tim stručnjaka koji će ručno proveravati sve podatke i blokirati potencijalno opasan sadržaj.\n“Ne sugerišemo da će pravoslavni internet imati samo na raspologanju propovedi i hrišćanske sajtove. Obuhvataće dosta stvari, uključujući normalne filmove, i strane i ruske, a pod normalnim se misli na one koji prenose tradicionalne i moralne vrednosti, patriotizam i zaštitu porodice i dece”, rekao je Bagdasarov novinarima i dodao da neće ograničavati ničiju slobodu pa tako oni koji ne žele da kriste pravoslavni internet, to i ne moraju da rade.\nZvaničnici crkve su izjavili da će biti aktivirani filteri sadržaja u skladu sa hrišćanskom etikom pa tako ukoliko neko u pretraživaču ukuca reč ubistvo biće preusmeren na zaopovest “ne ubij”, dok oni koji unesu reči poput porn i seks će biti upućeni na zapovest “ne čini preljubu”.\nZanima nas kakav će biti hinduistički net, da li će blokirati išta sa jedenjem govedine, kakav će biti islamski i jevrejski net, a ne bi bilo loše ni videti šta za net spremaju američki protestanti, istomišljenici predsedničkog kandidata Bena Carsona i Neda Flandersa, a ponajviše će biti interesantno ako se za ovakvu odluku odluči Katolička crkva koju pokušava da liberalizuje skromni Papa Franja.\nIzvori: RT.ru, B92\nRuska crkva svima nudi besplatan internet… pod uslovom da… was last modified: November 10th, 2015 by Žikica Milošević\nbesplatan internetcenzurahrišćanstvointernetnslRuska parvoslavna crkvatopwi fiwireless


Makron: Orban je u pravu, ja sam njemu i Salviniju glavni protivnik - Sve o Srpskoj\nMakron: Orban je u pravu, ja sam njemu i Salviniju glavni protivnik\nNJIH VIDI KAO OPASNE NACIONALISTE, A SEBE KAO LIDERA „PROGRESIVNE EVROPE“\nFrancuski predsjednik se nalazi na turneji u Danskoj i Finskoj u pokušaju da pronađe saveznike da bi formirao „progresivni krug u Evropi naspram nacionalističkih i populističkih vlada“\nFRANCUSKI predsjednik Emanuel Makron odgovorio je danas liderima Mađarske i Italije Viktoru Orbanu i Mateu Salviniju da „imaju prava“ što ga smatraju svojim „glavnim protivnikom“ u Evropi oko pitanja migranata.\n„Neću ništa popustiti nacionalistima i onima koji zagovaraju govor mržnje. Ako su željeli u meni da vide svog glavnog protivnika, imaju pravo“, poručio je Makron odgovarajući novinarima tokom posjete Danskoj.\nU Milanu je juče mađarski premijer Viktor Orban nazvao italijanskog ministra unutrašnjih poslova svojim „herojem“ a Makrona opisao kao svog glavnog protivnika u Evropi.\n„Trenutno postoje dvije grupe u Evropi i jednu vodi Makron“, rekao je mađarski premijer.\nSedam mjeseci od evropskih izbora na kojima će migrantsko pitanje biti jedno od najvažnijih on je optužio Francuze da vode političke snage koje podržavaju imigraciju dok on želi da „zaustavi ilegalnu imigraciju“.\nMakron je danas uzvratio „ako se smatra da u Francuskoj postoji neprijatelj nacionalizma, politike mržnje, Evrope koja treba da plaća šta joj odgovara i da ne nametne nikakav oblik odgovornosti i solidarnosti, imaju pravo“.\nMakron je rekao da će narednih dana i mjeseci biti potrebno donošenje dubinskih odluka o pitanju migranata, i da to pretpostavlja ozbiljnost i duh odgovornosti, uz istovremenu privrženost evropskim vrijednostima kao što su pravo na azil, i usvajanje prave unutrašnje politike i politike prema zemljama porijekla, i da to nije ono što predlažu Orban i Salvini.\nU Salcburgu će 20. septembra biti sastanak Evropskog savjeta o tom pitanju koje dijeli evropsku dvadesetsedmoricu.\n„Strukturuiše se jaka podjela između nacionalista i progresivnih u Evropi“, rekao je Makron koji se nalazi na turneji u Danskoj i Finskoj u pokušaju da pronađe saveznike da bi formirao „progresivni krug u Evropi naspram nacionalističkih i populističkih vlada“.\nTagoviViktor Orban Emanuel Makron EU Italija Mađarska Mateo Salvini migranti Francuska


U ovoj akciji, na području Policijske upraveBanja Luka kontrolisano je 1615 učesnika, prilikom čega su policijski službenici evidentirali 1013 počinjenih prekršaja. Od navedenog broja, zbog prekoračenja brzine kretanja sankcionisano je 765 vozača. Od ukupnog broja kontrolisanih 694 učesnika je podvrgnuto kontroli prisustva alkohola u organizmu, od čega je kod 248 vozača utvrđeno prisustvo alkohola u organizmu, među kojima je 37 vozača lišeno slobode i zadržano do istrežnjenja ili oporavka kod kojih je utvrđeno prisustvo alkohola preko 1,5 g/kg u organizmu.\nPored toga, izdato je 86 prekršajnih naloga po drugim osnovama iz oblasti bezbjednosti saobraćaja. Takođe, u toku akcije evidentirano je 50 prekršaja koji su zabilježeni mobilnim radarskim sistemima i uređajem za mjerenje brzine vozila u pokretu.\nPolicijska uprava Banja Luka apeluje navozače motornih vozila da poštuju zakonske propise, prilagođavaju vožnju uslovima na kolovozu, da ne počinju vožnju i ne upravljaju vozilom pod dejstvom alkohola i tako zaštite sebe, ali i druge učesnikeu saobraćaju.


Kako unaprediti biciklistički saobraćaj u Srbiji? - Auto - Dnevni list Danas\nPočetna » Auto » Kako unaprediti biciklistički saobraćaj u Srbiji?\n10Piše: Igor Velić 14. januara 2021. 07.47 Izmenjeno: 07.48\nbicikl, Biciklisti, biciklizam, Deca, Saobraćaj, zakon o bezbednosti saobraćajaNovi Sad\nUCI zabranio profesionalnim biciklistima aerodinamični položaj tela tokom trke\nPero P kaže:\n14. januara 2021. u 23.34\nVisegodisnji sam biciklista u Beogradu i podrzavam razvoj ove vrste saobracaja. Predlopzi su generalno dobri i dobronamerni samo u Beogradu mnogi nisu ostvarljivi, iz vise razloga.\nZelim da ukazem na jos jedan problem. To su tinejdzeri i mladji ljudi koji nemaju biciklistickog iskustyva niti dobro poznaju osnovna pravila u saobracaju. Oni nabave bicikl, i,li ga iznajme i zele ravnopravno da ga voze sa ostalima na sta imaju pravo ali nisu svesni da su veliki izvor opasnosti, kako za sebe tako i za druge ucesnike u saobracaju i pesake. Ovome bi trebalo posvetiti paznju


Danas o statusu srpskog jezika i pisma | Palelive.com\nPočetna Regija Istočno Sarajevo Danas o statusu srpskog jezika i pisma\nDanas o statusu srpskog jezika i pisma\nISTOČNO SARAJEVO – Okrugli sto o statusu srpskog jezika i pisma biće održan danas u Istočnom Sarajevu, a govoriće se o tome da li je potrebna institucionalizacija ćirilice, da li je potrebno kažnjavati njeno nekorišćenje i da li će se formalizovati u pravnom registru.\nIz Matične biblioteke su naveli da je srpski jezik u posljednjih nekoliko decenija počeo da gubi znatan dio svoje teritorije i govornika, posebno sa osamostaljenjem istojezičkih republika bivše SFRJ koje su promovisale njegove varijante u standardne jezike sa djelimično drugačijom normom i radikalno drugačijim imenom jezika – hrvatskim, „bosanskim“ i crnogorskim.\nPosljedice tog procesa su brojne, istaknuto je u saopštenju gdje se sumarno ogledaju u rasparčavanju njegovog kulturnog nasljeđa – za srpske ćirilične spomenike otimaju se svi i proglašavaju ih svojim, redefiniše se njegov i identitet njegovih govornika, čiji je odnos prema upotrebi jezika manje-više nemaran.\nUkazuje se da je srozavanje pisanog i govornog standarda srpskog jezika primjetno na svakom koraku, posebno u pisanim i govornim medijima, ali, nažalost, i u obrazovnom sistemu, čemu je doprinijela dosadašnja nebriga politike i nejedinstvo najuticajnijih srpskih lingvista u vezi sa identitetom jezika i u njemu ostvarene kulture.\nOkrugli sto organizuju Matična biblioteka Istočno Sarajevo i Katedra za srbistiku Filozofskog fakulteta na Palama, a učestvovaće profesori ovog fakulteta Miloš Kovačević, Milanka Babić i Saša Knežević. Najavljen je dolazak i pomoćnika ministra za kulturu Republike Srpske Tanje Đaković.\nPočetak je zakazan za 18.00 časova u Kulturnom centru Istočno Novo Sarajevo.\nsrpskog jezika i pisma\nPrethodni članakSamit EU i zapadnog Balkana završеn Dеklaracijom i podrškom proširеnju\nNaredni članakTokom Svjetskog prvenstva u biciklizmu zatvara se više ulica za saobraćaj


Ministar finansija u Vladi Republike Srbije Siniša Mali sastao se danas sa novim direktorom Evropske banke za obnovu i razvoj (EBRD) za Zapadni Balkan Mateom Kolanđelijem, kao i sa nekadašnjom direktorkom te međunarodne finansijske institucije Žužanom Hargitai.\nMinistar Mali je poželeo dobrodošlicu novom direktoru i istakao da se raduje nastavku saradnje sa EBRD-om, a Žužani Hargitai se zahvalio na dosadašnjoj saradnji i na svemu što je uradila za Srbiju.\nMali je istakao i da je u saradnji sa tom finansijskom institucijom „zelena agenda“ definisana kao apsolutni prioritet, kao i da je od velikog značaja podrška koju u tom smislu EBRD pruža Srbiji. Osim toga, ministar je istakao da se nada da će EBRD nastaviti da podržava i jača privatni sektor u našoj zemlji.\nMateo Kolanđeli je rekao da su prioritet u narednom periodu upravo jačanje privatnog sektora, odnosno oporavak privrede nakon pandemije korona virusa, zatim zelena ekonomija i samim tim izgradnja zelenijih i inkluzivnijih privreda u regionu. U tom smislu, EBRD će nastaviti da podržava Srbiju, naglasio je Kolanđeli.\nMali je istakao i da je Srbija prošle godine bila uspešna na međunarodnom tržištu kapitala, te da je u planu i emitovanje zelenih obveznica, kako bi se upravo dodatno sproveli važni projekti iz zaštite životne sredine. On je dodao da će zelena agenda biti i važan deo aranžmana sa Međunarodnim monetarnim fondom (MMF).\nOn je rekao i da je su u prvom kvartalu ove godine zabeleženi bolji rezultati nego što je projektovano, te da se očekuje da će godišnji rast BDP-a biti i više od projektovanih 6%. Ministar je dodao i da je budzet dobro strukturiran, pogotovo imajući u vidu da čak 7,2% odlazi u kapitalne investicije, što dalje doprinosi većem privrednom rastu. Kako je istakao, deo projekata su upravo oni „zeleni projekti“, koji su takođe važni jer mogu da privuku privatne investicije.\nMinistar je naglasio i da je nezaposlenost prošle godine iznosila 9%, te da je niža nego u periodu pre pandemije korona virusa, kao i da su zahvaljujući sveobuhvatnim paketima podrške sačuvana radna mesta i očuvane proizvodnje. Dodao je i da je Srbija apsolutni šampion u privlačenju stranih direktnih investicija na Zapadnom Balkanu.\nSagovornici su zaključili da veruju da će nastaviti uspešnu saradnju, a sve u cilju tranzicije ka zelenoj ekonomiji, efikasnijoj zaštiti životne sredine i otpornijem privatnom sektoru.


Bahate vozače će skupo koštati izbegavanje odlaska na sud | TV KANAL 9 NOVI SAD\nNaslovna VESTI Bahate vozače će skupo koštati izbegavanje odlaska na sud\nPrimenom novog Zakona o prekršajima, nesavesni vozači više neće moći da izbegavaju sudski postupak.\nOd ove nedelje, prekršajne sudije mogu da izdaju poternice koje će važiti u celoj zemlji a ne, kao do sada, lokalno. Svaki pokušaj izbegavanja odlaska na sud, skupo će koštati.\nIzbegavanje odlaska kod sudije za prekršaje za neke je pravilo. Samo u Beogradu oko 250 vozača duguje ukupno 2.000 kazni koje treba da budu procesuirane. Praksa pokazuje da baš učinioci teških saobraćajnih nesreća najčešće izbegavaju sud, poput vozača koji je na Adi Huji usmrtio troje mladih, a prethodno imao više od 20 poziva za sud na koje se nije odazivao.\n“Postoje sigurno hiljade onih koji uspešno izbegavaju prekršajni postupak. Među njima možemo videti i neke javne ličnosti koje, čujemo preko medija, nisu dostupne sudovima, ali mi ih viđamo po medijima, po kafićima”, kaže Damir Okanović iz Komiteta za bezbednost saobraćaja.\nDa su oni koji često prave prekršaje na vreme bili osuđeni sačuvali bi se mnogi životi. U Prekršajnom sudu kažu da, tek donošenjem novog zakona o prekršajima, sudijama više nisu vezane ruke.\n“Teorijski na granici sa Mađarskom neko lice može biti zaustavljeno i sprovedeno, ako je u pitanju recimo sud, u Surdulicu, i to o svom trošku. Ali, ono što je vrlo važno, svakako da se te opšte naredbe neće odnositi na lakše, već samo na teže prekršaje”, kaže predsednik Apelacionog prekršajnog suda Zoran Pašalić.\nSudije za prekršaje imaće i jedinstvenu evidenciju prekršaja. U svakom trenutku moći će da vide da li se protiv privedenog vodi još neki postupak i gde, pa onaj ko uđe u proceduru neće moći da izbegne odlazak pred sud. (RTS)\nPrethodni tekstRođeno 3 devojčice i 5 dečaka\nSledeći tekstRukometašice Srbije izborile plasman na EP


Šojgu: Aktivnost NATO-a na ruskoj granici podriva bezbednost Evrope - Sputnjik Srbija\n14:00 11 Avgust 2020\n16:28 29.06.2016 Preuzmite kraći link\nPovećanje aktivnosti NATO-a u blizini ruske granice podriva stratešku bezbednost u Evropi i primorava Rusiju da preduzme odgovarajuće mere, izjavio je ministar odbrane Rusije general armije Sergej Šojgu na sastanku kolegijuma Ministarstva odbrane.\nOn je istakao da povećanje vojne aktivnosti NATO-a u blizini ruske granice, izgradnja vojne infrastrukture u Istočnoj Evropi i razmeštanje elemenata sisteme protivraketne odbrane SAD primoravaju Rusiju da preduzme odgovarajuće mere.\n„Takve akcije zapadnih kolega dovode do podrivanja strateške stabilnosti u Evropi i primoravaju nas da preduzmemo odgovarajuće mere, pre svega u zapadnom strateškom pravcu“, istakao je Šojgu.\nRadi neutralizacije potencijalne pretnje u Zapadnom vojnom okrugu sprovode se aktivnosti strateškog odvraćanja, dodao je ruski ministar.\nŠojgu, NATO, bezbednost, granica


Nemački sud presudio da Romkinja nema pravo na penziju za rad u getu | EurActiv Serbia\nU obrazloženju, Socijalni sud u Berlinu naveo je da u vreme okupacije u Drugom svetskom ratu u Srbiji i Makedoniji nije bilo geta za pripadnike romske manjine.\nSud je saopštio da je do takvog zaključka došao na osnovu iskaza stručnjaka za istoriju, i da zato tužiteljka nema pravo na nemačku penziju za rad u getu.\nPrema navodima suda, proteklih je godina veći broj Roma sa područja bivše Jugoslavije pokušao da ostvari pravo na penziju za rad u getu tokom nacističke okupacije.\nNemačko penziono osiguranje je takve zahteve odbilo, nakon čega je oko 200 građana romske nacionalnosti preko jedne advokatske kancelarije podnelo tužbe Socijalnom sudu.\nU konkretnom slučaju, sud je ocenio da izjave tužiteljke, koja je 1934. godište, i brojnih drugih tužitelja u paralelnim postupcima, ne mogu da potvrde postojanje geta za Rome, prenela je agencija Dpa.\nŽena je u tužbi tvrdila da je kao dete od aprila 1941. do septembra 1944. godine prinudno boravila u Smederevskoj Palanci i da je tamo bila pod nadzorom nemačkih vojnika, bez kontakta sa lokalnim stanovništvom. Ona je rekla da je, da ne bi umrla od gladi, obavljala poljske radove i čuvala stoku, a zauzvrat dobijala hranu.\nNjene izjave, prema oceni suda, "niti su u skladu sa istorijskim činjenicama", niti se u njima može prepoznati "lično i individualno iskustvo". Pre se stiče utisak da su "tužiteljki i drugim podnosiocima zahteva na potpis stavljene unapred pripremljene izjave koje nisu zasnovane na lično doživljenom progonu", naveo je sud.\nNemački sud tužbu je odbacio posle usmene rasprave i ličnog iskaza dvojice veštaka za istoriju. Oni su rekli da je u pravnom smislu geto vrlo maglovit pojam, ali da ga karakterišu izolacija, koncentracija i interniranje određenog dela stanovništva, pri čemu nije važno istorijsko značenje te reči, ili šta neka okupaciona vlast tako naziva.\nVeštaci su ocenili da istorijski podaci, važeći okupacioni zakoni i haotične okupacione strukture ne govore u prilog tome da su u vreme rata na prostoru današnje Srbije i Severne Makedonije postojala geta za Rome.\nSirotinjska romska naselja koja su i u to vreme postojala na Balkanu nisu, bez obzira na vladavinu nacionalsocijalizma, geto u smislu zakona o penzijama za rad u getu, ocenio je sud, a preneli nemački mediji.\nSud je izrazio sumnju i u potvrdu o životu koju je tužiteljka predala, i koja je preduslov za isplatu penzije u inostranstvu. Potvrdu je, kako je naveo sud, izdala "ustanova sa sedištem u Skoplju koja se bavi zaštitom interesa Roma u Makedoniji, a ne ustanova koja je za to ovlašćena, poput srpskog penzijskog osiguranja".\nNemački Savezni socijalni sud doneo je još 1997. godine presudu prema kojoj osobe koje su nacisti u ratu internirali u geto imaju pravo na nemačku penziju. Ta penzija, koja se razlikuje od penzije za prinudni rad, u početku se prvenstveno odnosila na Jevreje koji su bili internirani u geta u Poljskoj, a 2009. godine je proširena na sve osobe koje su radile u getu.


Karate klub Arena Beograd - Sportski portal Srbije\nKarate klub "Arena" kao jedan od najmlađih klubova u Beogradu osnovan je 4. avgusta 2006. godine. Od avgusta do decembra 2006. godine takmičari našeg kluba su učestvovali na 17 turnira u zemlji i inostranstvu gde je osvojeno približno 200 medalja. Klub je osnovala grupa zaljubljenika u karate na čelu sa Sanjom Mihajlović, dugogodišnjom reprezentativkom naše zemlje u katama i osvajačem mnogobrojnih odličja u zemlji i inostranstvu.\nKlub je član Beogradskog karate saveza (BKS) i Karate federacije Srbije (KFS) koji su članovi Evropske karate federacije (EKF) i Svetske karate federacije (WKF). U klubu vežbaju sve uzrasne kategorije od poletaraca do seniora. Posebna pažnja se poklanja takmičarima u katama po čemu je klub postao prepoznatljiv u Beogradu, Srbiji i na Balkanu. U veoma kratkoj istoriji kluba naši takmičari su postigli fantastične rezultate. Već naredne godine od osnivanja (2007) takmičari našeg kluba su na domaćim i međunarodnim takmičenjima osvojili 473 medalje od toga 196 zlatnih, 117 srebrnih i 160 bronzanih medalja. 2007. godine po prvi put učestvujemo na Balkanskom prvenstvu za mlađe uzrasne kategorije u Rumuniji gde je osvojeno 3 medalje (Marković Romana, Zdravković Stefan i Romić Stefan), Balkanskom prvenstvu za kadete i juniore u Makedoniji gde je osvojeno 4 medalje (Stepanović Ivana i Todorović Marko-pojedinačno i ekipno), Mediteranskom prvenstvu na Kipru gde je osvojena srebrna medalja (Stepanović Ivana) a naši takmičari su učestvovali i na Evropskom šampionatu u Slovačkoj i Svetskom prvenstvu u Turskoj.\nTakođe na regionalnom prvenstvu Evrope u Novom Sadu reprezentaciju Beograda je predstavljala naša ekipa u ženskoj konkurenciji. Naši takmičari su u 2007. godini učestvovali i najednom od najeminentnijih turnira u Evropi "Zlatnoj ligi" gde je takmičarka našeg kluba Stepanović Ivana osvojila bronzanu medalju a na državnom prvenstvu za seniore osvojeno je 3 medalje (Stepanović Ivana, Jovanović Aleksandra, i ženski tim). 2007. godina ostaće zbog ovih rezultata zlatnim slovima upisana u istoriju našeg kluba jer smo za godinu dana ostvarili rezultate sa kojima retko koji klub u Srbiji može da se pohvali.\nKarate klub "Arena" je jedan od retkih klubova u Srbiji koji ima takmičare u svim uzrasnim kategorijama od poletaraca do seniora. Na osnovu osvojenih medalja u 2008. godini na prvenstvu države za mlađe uzrasne kategorije znanično smo najbolji klub u Srbiji sa osvojenih 7 zlatnih, 5 srebrnih i 13 bronzanih medalja. Na kupu države smo takođe bili najuspešniji sa 6 zlatnih, 2 srebrne i 6 bronzanih medalja. 2008. godine smo dobili i prvake države u seniorskoj konkurenciji. Naš ženski tim u sastavu Stepanović Ivana, Bajić Tamara i Krstić Marija okitio se zlatnom medaljom na prvenstvu države. Na skoro svi turnirima u Srbiji na kojima smo učestvovali u protekle dve godine u generalnom plasmanu smo gotovo uvek zauzimali jedno od prva tri mesta.\nKarate klub Arena Beograd Prikaz sportskog kluba Karate klub Arena Beograd u sportskom adresaru na portalu BesplatanSport.com\nkarate, karate klub, karate beograd, karate za decu, karate trening, karate skola, karate klub Beograd, sport, sportske, trening, karate klub vozdovac\nBroj pregleda: 4,783


Tag / Snajper / Vesti online\nVIDEO: U Donbasu testiran najveći snajper na svetu\nU Donbasu je testirana snajperska puška najvećeg kalibra na svetu, "Separatist". Domet oružja je 3.000 metara, ima kalibar 12,7 milimetara. Za snajper se koristila cev sovjetskog mitraljeza...\nHeroj "Smrt za teroriste" poginuo u borbi\nPoznati irački snajperista, koji je ubio stotine terorista ID-a u poslednjih šest godina, ubijen je u severnom Iraku.\nVIDEO: Ovako ruski snajperisti rešetaju teroriste u Siriji\nNa internetu su se pojavili novi snimci dejstava ruskih snajperista na terenu u Siriji.\nVIDEO: Od ovog ruskog snajpera nema spasa\nNATO snajperista namerno promašio Slobu: Evo šta se onda desilo!\nVIDEO: Od ove prelepe sovjetske snajperistiknje su Nemci drhtali\nJedna devojka je sa 14 godina odlučila da se upiše na fakultet u SSSR. Nedugo potom njeno ime je postalo sinonim za strah među Nemcima.\nRusko oružje neuništivo: Gađa zamrznuto na -50!\nU klimatskim prostorijama fabrike "CNIItočmaš" ispitano je do koje temperature ispod nule može da gađa ruska snajperska puška Dragunov, a rezultati su bili iznenađujući.\nKusturica besan: Lažnim informacijama žele moju smrt!\nSrpski režiser Emir Kusturica izjavio je da je lažna vest koja je objavljena u pojedinim medijima da je on navodno zamalo ranjen danas na jednoj sahrani, te da se emitovanjem takvih informacija...\nSnajperom ubio političarku i dve novinarke ispred restorana\nTri žene - predsednica opštinskog veća i dve novinarke - ubijene su dok su izlazile iz restorana u jednom gradiću u Finskoj, javlja AFP.


Sumnje protiv Vujačića, kako saznaje "Dan", potvrdilo je DNK veštačenje koje je obavljeno na zahtev crnogorskog Specijalnog tužilaštva, a odobrio ga je beogradski Viši sud.\nKalezić i Ilić su važili za osobe bliske kavačkom klanu. Prema nezvaničnim saznanjima, tužilaštvo već ima dovoljno dokaza da osnovano sumnja da ih je likvidirao Vujačić.\nIstražitelji su, kako nezvanično saznaje "Dan", došli do podatka da je Vujačić izgubio veliki novac na kocki i jedan krak istrage će ići u tom smeru, da se ispita da li je zbog toga odlučio da postane plaćeni ubica.\nPrema tim podacima, Vujačić se dodatno zaduživao i kod kamataša, pa se sada utvrđuje tok novca kao jedan od inicijalnih motiva zbog kojeg je ovaj Podgoričanin, do tada ne toliko istaknuti član kriminalnih klanova, ogrezao u nove teške zločine za koje je osumnjičen.\nMeđutim, Vujačić je u pismu upućenom medijima tvrdio da mu je sve namešteno, da su ga inspektori prilikom ispitivanja pretukli i prisiljavali da prizna krivična dela koja nije počinio.\nUZEO IM "AUDI" I 5.000 EVRA Uhapšen zelenaš koji je mesecima ucenjivao porodicu iz Kragujevca, žena u očaju pokušala da se ubije


BEOGRAD: Radnici Fijata blokirali autoput u oba smera kod Sava centra... (foto, video) - IBALKAN\nOkupljeni radnici i pored veoma teške situacije ističu da očekuju da će njihovi problemi danas rešiti, jer kažu nije u interesu ni njima ni državi da blokiraju ulice. Oni samo žele da rade i da obezbede svoje porodice…\nBEOGRAD: Srbija, Crna Hronika, vijesti, srijeda, 21. 06. 2022… 11: 28… BEOGRAD: Radnici Fijata blokirali autoput u oba smera kod Sava centra… (foto, video)\nNekoliko stotina Fijatovih radnika oko 13 sati blokiralo je saobraćaj u oba smera na autoputu kod Sava centra u znak protesta zbog neuspelih pregovora sa Vladom i kompanijom Stelantis.\nĐorđe Milojević, predstavnik radnika istakao je za Danas da su oni spremni za pregovore, ali da država ne odgovara na njihove zahteve.\nZoran Miljković, predsednik Samostalnog sindikata Fijat plastik, kaže da je država prekršila sva obećanja i da su radnici prinuđeni na ovakav potez.\n– Država nam nije dala pisane garancije za stvari koje su pre 15 dana dogovorene u Kragujevcu, premijerka sinoć nije želela ni da nam saopšti broj radnika koji su se odlučili za odlazak u Slovačku. Mi nemamo drugog izbora osim da blokiramo Beograd.\nČitaj još: GRAĐANE SRBIJE PITALI KAKO ĆE POTROŠITI VUČIĆEVIH 30 EURA: “PLANIRAM KUPITI UŽE I OBJESITI SE”(video)\nOn je dodao da se nada da će na ovaj način skrenuti pažnju cele Srbije da vide da je ovo širi problem od Kragujevca i da država ne može ovako da otpušta radnike.\nHoće li stići do Beograda:, foto V. G.\nIzvinjenje Beograđanima zbog eventualnih neprijatnosti…\nČitaj još: BEOGRAD: Pribojka Vernesa Berbo, održala nezaboravni koncert u ambasadi Njemačke...\nBONUS VIDEO: Najava protesta radnika FIAT-a 22. juna u Beogradu\nBEOGRAD: Bajram- namaz klanjan je jutros u Bajrakli džamiji… (foto, video)\nKlanjanjem bajram- namaza je počeo jedan od najvećih muslimanskih praznika Read more


Koliko su zaštićeni podaci žrtava? - Vladavina prava - Dnevni list Danas\nPočetna » Društvo » Vladavina prava » Koliko su zaštićeni podaci žrtava?\nSkoro godinu dana od otvaranja nacionalne SOS linije za žene sa iskustvom nasilja\nKoliko su zaštićeni podaci žrtava?\nNacionalni SOS telefon za žene žrtve nasilja, za koji je izdvojeno 30 miliona dinara, primio je tokom ove godine 934 poziva, što je daleko manje od poziva upućenih Mreži Žene protiv nasilja, kojih je bilo 12.174.\n0Piše: M. M. Stevanović 15. novembra 2019. 17.00 Izmenjeno: 21.52\nTo su podaci Autonomnog ženskog centra, budući da informacije o radu ove linije, koja je poverena Centru za odojčad, decu i mlade u Zvečanskoj, nigde nisu javno dostupne.\nUspostavljanje nacionalnog SOS telefona od samog početka prate brojne kontroverze. Ministarstvo za rad i socijalna pitanja je tokom prošle godine tri puta raspisivalo i poništavalo konkurs, koji je svaki put bio u suprotnosti sa zakonima.\nMada je među uslovima konkursa bilo i posedovanje licence, zbog čega su udruženja koja više 20 godina pružaju telefonske usluge ženama sa iskustvom nasilja krenule u postupak za dobijanje ove dozvole, projekat za nacionalnu liniju na kraju dobija ustanova bez licence i bez iskustva u tom poslu.\nOno što je bilo najspornije jesu tehnički uslovi konkursa koji su uključivali snimanje razgovora sa žrtvama nasilja. Time je prekršena Istanbulska konvencija, čija je Srbija potpisnica, koja nalaže da ovakve usluge budu strogo anonimne i poverljive, zbog čega je krajem prošle godine reagovala i evropska WAVE mreža protiv nasilja, uputivši pismo zabrinutosti Ministarstvu za rad, kao i premijerki i Koordinacionom telu za rodnu ravnopravnost.\nU konkursu Ministarstva je bilo navedeno da je pružalac usluge u obavezi da snima razgovore, kao i da omogući monitoring razgovora tj. prisluškivanje od strane supervizora i mogućnost „upadanja“ u razgovor i potpuno „preuzimanje“ razgovora od strane supervizora.\nOsim što je tim uslovom grubo prekršen član 24 Konvencije, Ministarstvo je povredilo i član 9, prema kome je u obavezi da sarađuje sa specijalizovanim nevladinim organizacijama i da kontinuirano podržava njihov rad.\nNe samo što je Ministarstvo ignorisalo apele i preporuke ženskih udruženja, nego ih je u haotičnom periodu raspisivanja i povlačenja konkursa nepotrebno izložilo trošenju vremena i novca za dobijanje licence, jer se po svemu sudeći konkurs nameštao za određenog ponuđača.\nPodsetimo da u okviru Mreže Žene protiv nasilja pune dve decenije rade 23 telefonske linije za žene žrtve nasilja, i to kroz projektno finansiranje.\nBilo je logično da Ministarstvo podrži već postojeće, profesionalne i uhodane linije, koje su raspoređene po celoj Srbiji i kojima bi se pozivi usmeravali u zavisnosti od mesta sa koga dolaze. Ovako je Ministarstvo ne samo nekorektno poverilo projekat Centru u Zvečanskoj, već i protivzakonito.\nO kvalitetu usluge nacionalnog SOS telefona nema nikakvih informacija. Zna se da je podržan ogromnim sredstvima, da radi 24 sata, ali da ima mnogo manje poziva od ženskih NVO. Razgovori se ipak snimaju, ali ne postoji automatsko obaveštenje o tome prilikom poziva, a operaterke se ne javljaju ako nema identifikacije broja.\nVeće poverenje u ženske nevladine organizacije\nGostujući na N1, Tanja Ignjatović iz Autonomnog ženskog centra navela je primer koliko poverenja među žrtvama nasilja imaju ženske nevladine organizacije koje pružaju podršku. „Ponekad nam se jave i žene čiji su partneri uticajni, koji imaju dobre veze, bilo gde, u tužilaštvu, pravosuđu, policiji, ministarstvima, i one se eksplicitno nama javljaju – jer nemaju poverenja“, ističe Ignjatović.\nnasilje, SOS linije za žene sa iskustvom nasilja, ženeBeograd\nKoliko su preduzeća i ministarstva izdvojile novca za marketing?\nAŽC: Izostaje politička volja da se žene zaštite od nasilja\nUsvojena Strategija prevencije i zaštite dece od nasilja


Narodna biblioteka Kalesija - Wikipedia\nNarodna biblioteka Kalesija\nGradska biblioteka Kalesija kao javna ustanova postoji od augusta 2000. kao nasljednica predratne biblioteke koja je u toku rata doživjela potpunu devastaciju, gdje je usljed ratnih dejstava i trenutne okupacije Kalesije uništen skoro cijeli knjižni fond.\nOd navedenog perioda, biblioteka je uspjela vratiti se u svoje matične prostorije u Domu mladih koje su adaptirane i pokrenute su mnoge kulturne aktivnosti u kojima su promovirani sadržaji Kalesijskih autora kao i promocije najistaknutijih književnika iz BiH.\nU kratkom periodu obogaćen je knjižni fond sa 1700 na cca 14.000 bibliotečkih jedinica iz različitih književnih oblasti koje mogu udovoljiti broju od 700 redovnih čitalaca, učenika, studenata i građana Kalesije.\nU povodu "Oktobra - mjeseca knjige" u organizaciji biblioteke održava se tradicionalna manifestacija "Ikre", u čijim sadržajima se promoviraju najznačajniji sadržaji i autori iz oblasti izdavalaštva BH javnosti.\nBiblioteka je razvila saradnju sa više kulturnih ustanova i izdavačkih kuća kao Nacionalna biblioteka Sarajevo, KDB "Preporod" , "Bosanska riječ", "Ljiljan", "Bemust" i dr.\nPreuzeto iz "https://bs.wikipedia.org/w/index.php?title=Narodna_biblioteka_Kalesija&oldid=2996742"\nOva stranica je posljednji put izmijenjena na datum 16 maj 2019 u 21:30.


37. седница Скупштине општине Смедеревска Паланка: УСВОЈЕН ПРОГРАМ ОБНОВЕ ОБЈЕКАТА ЈАВНЕ НАМЕНЕ У НАДЛЕЖНОСТИ ОПШТИНЕ КОЈИ СУ ПРЕТРПЕЛИ ШТЕТУ У ПРОШЛОГОДИШЊОЈ ПОПЛАВИ – Паланачке новине\n37. sednica Skupštine opštine Smederevska Palanka: USVOJEN PROGRAM OBNOVE OBJEKATA JAVNE NAMENE U NADLEŽNOSTI OPŠTINE KOJI SU PRETRPELI ŠTETU U PROŠLOGODIŠNjOJ POPLAVI\nNa 37. sednici Skupštine opštine Smederevska Palanka, koja je zakazana po hitnom postupku, usvojen je program obnove objekata javne namene u nadležnosti lokalne samouprave, koji su pretrpeli štete u prošlogodišnjim poplavama.\nNa ovaj način ispoštovan je rok koji je dala Kancelarija za obnovu i razvoj poplavljenih područja Republike Srbije i stekli su se uslovi za odobravanje sredstava u iznosu od oko 140 milIona dinara za sanaciju štete.\nPriroteti za sanaciju su vodotokovi Ivačkog potoka i Medvednjaka, lokalni putevi i postrojenja „Vodovoda“.\nNa ovoj sednici usvojena je i odluka o dugoročnom zaduživanju opštine kreditima kod poslovnih banaka, kao alternativna mogućnost, ukoliko se ne realizuje projekat kreditiranja putem municipalnih obveznica, u iznosu od 150 miliona dinara. Sredstva su namenjena za kapitalne investicije u komunalnoj infrastrukturi.\nNa zahtev Opštinske organizacije Penzionera i PUPS-a formirana je Komisija, koja treba da utvrdi ispravnost termalne i termomineralne vode na Palanačkom kiseljaku koja se koristi za fizikalnu terapiju.\nSkupština opštine će učestvovati i u projektu izgradnje spomen obeležja eskadrili iz Prvog svetskog rata koje će biti postavljeno 12. septembra u parku kod OŠ „Heroj Ivan Muker“.\nNext story Program TV „Jasenica“ i na IP TV – 265. kanal\nPrevious story Pajtić povukao potez kakav posle 5. oktobra niko u Srbiji nije povukao


Počeli ovogodišnji „Dani evropske baštine“ - Grad Prokuplje\nNarodni muzej Toplice i ove godine bogatim i raznovrsnim programom učestvuje u manifestaciji „Dani evropske baštine“. Ona je u našem gradu počela dečijim radionicama u okviru koje su učenici prokupačkih osnovnih škola obišli grad i upoznali se spomenicima kulture. Tema ovogodišnjih Dana evropske baštine je „Kulturno nasleđe i zajednice-živeti s nasleđem“. Cilj je da se naglasi važnost uloge koju imaju zajednice u upravljanju svojim kulturnim nasleđem i okruženjem i istakne njegova vrednost i potencijal kao resursa održivog razvoja i kvaliteta života.\n-Kroz različite dečije radionice,izložbe i tribine,koje smo pripremili za ovogodišnju manifestaciju,potrudićemo se da pokažemo koliko treba da nam bude važno sopstveno okruženje i kulturno nasleđe u njemu. Nadamo se da ćemo na ovaj način i druge pokrenuti da se brinu o svom,a samim tim i o zajedničkom nasleđu,istakao je direktor Narodnog muzeja Toplice Darko Žarić.